Kepada Yang  Suka Makan Telur, Doktor Ini Jelaskan Bagaimana Menyimpan Telur Dengan Selamat Tanpa Jejas Khasiatnya!

Kepada yang suka makan telur, inilah cara menyimpan telur yang disarankan oleh doktor. Cara yang ditunjukkan oleh doktor ini menjelaskan kenapa telur tidak boleh dibasuh dan sebaliknya.

Informasi yang dinyatakan oleh doktor ni di laman facebooknya sungguh bermanfaat Kamarul Ariffin Nor Sadan.

“Doktor, betul ke kalau nak telur tak cepat rosak, jangan cuci telur tu?”

Macam-macam pendapat, ada yang kata basuh dulu sebelum simpan sebab nak elak pencemaran dari tahi ayam. Ada pula yang kata jangan basuh dulu sebab nanti telur cepat rosak.

Mana yang betul? Jom lihat penjelasan pada kedua-dua pendapat ini.

ℹJANGAN BASUH SEBELUM SIMPAN

Kalau kalian nak tahu, semasa proses bertelur ayam keluarkan sejenis cecair dikenali sebagai egg bloom atau cuticle.

Ianya umpama protective layer yang melitupi liang-liang di seluruh permukaan telur untuk elak kemasukan kuman ke dalam telur selain bantu kekal kelembapan dengan cara mencegah air dari meruap keluar dari kulit telur.

Jika basuh sebelum disimpan protective layer ni akan menipis / hilang. Inilah asas kepada pendapat yang tak galakkan telur dibasuh sebelum disimpan.

Tapi… kalau ada najis pada kulit telur, takkan nak simpan terus? Kotor dan berkuman, kan?

ℹBASUH SEBELUM SIMPAN
Najis dan kulit telur boleh tercemar dengan kuman seperti Salmonella, dan ia boleh berpindah kepada makanan lain yang disimpan dalam peti sejuk.

Walaupun peti sejuk berada suhu yang rendah (4°C ke bawah) yakni bebas dari zon suhu bahaya (5°C-63°C), kita tetap perlu beringat!

Pada suhu itu, kuman tidak mati. Mereka hanya dorman(kurang aktif). Maka, kerosakan pada telur boleh berlaku walaupun pada kadar yang rendah.

Jadi perlu basuh buang najis pada kulit telur agar bersih dan tiada kontaminasi silang. Kalau simpan diluar pula, telur lagi akan cepat rosak.

⚠AMALAN MANA YANG BETUL?

Tak usah gaduh-gaduh. Dua-dua betul dan boleh diamalkan. Kita ambil sikap diplomatik dan dasar terbuka. Kahkahkah macam politik pulak!

Kalau ada tahi yang jelas kelihatan, basuhlah telur-telur yang tercemar itu terlebih dahulu. Kita pun tak mahu peti sejuk kita dicemari kuman.

Tak perlulah sental kuat-kuat kulit telur tu sampai hilang semua protective layer-nya. Sekadar hilangkan najis. Kemudian simpan dalam bekas bertutup.

Bila nak memasak nanti, beri keutamaan pada telur yang telah dibasuh dahulu kerana ia lebih berpotensi dimasuki kuman dan rosak.

Telur yang tidak dibasuh sebelum simpan, hendaklah dibasuh sebelum digunakan. Nak sental sampai berkilat pun tak apa, asalkan tak guna wax kereta suami kalian. Hehe.

✅ Oh ya! Pastikan masak telur dengan sempurna untuk elakkan keracunan.

Semoga bermanfaat!

Dr. Kamarul Ariffin Nor Sadan
#BKKMnakpesan #BKKMHQ


Isteri Selain Penat Fizikal, Rohaninya Juga Perlu Diberi  Rasa Tenang!

Bayangkan apa yang lazimnya seorang isteri lakukan saban hari, selain menjalankan tanggungjawab sebagai isteri dengan mengurus makan pakai seisi keluarga, malah turut menyumbang tenaga untuk membantu suami menambah rezeki.

Hakikatnya kerja-kerja itu cukup meletihkan tubuh badannya dan keletihan ini akan terubat rasanya bila suami ringan tulang membantu.

Namun, andai rohaninya yang lesu dan lemah apa pula wajar dibantu oleh suami? Mungkin dengan perkongsian daripada seorang suami ini dapat memberi kesedaran idea untuk dipraktiskan.Jom semak.

Zaman sekarang isteri kebanyakkan kerja. Isnin sampai jumaat.Balik rumah kena masak , urus anak dan urus rumah lagi.

Kalau suami isteri yang pjj (perkahwinan jarak jauh) macam saya ni lagi la. Semua dia kena buat sendiri.

Hujung minggu baru dapat jumpa.Isteri ni dia akan letih. Letih rohani dan jasmani.

Letih jasmani kita boleh hilangkan dengan bantu kerja-kerja rumah dan jaga anak.

Letih rohani, kita kena bagi ruang untuk isteri kita masa yang selesa untuk dia ibadah dan dapat pengisian.

Kalau saya bila hujung minggu waktu jumpa anak isteri, saya akan bawa mereka ke surau atau masjid untuk solat magrib dan isyak.

Bila di masjid, lepas solat magrib saya akan jaga anak. Biasakan dia dengan suasana masjid.

Biar isteri dapat beriktikaf dengan tenang untuk buat amalan fardu dia seperti baca quran atau zikir.Dengan cara tu rohani dapat dirawat dan digilap.

Rohani yang letih dan tidak dirawat akan jadikan isteri kita tak tenang.Kerana isteri ni dia ada bom jangkanya sendiri. Jangan sampai meletup.

Kalau dah melatup tu yang kadang-kadang isteri tu jadi suka bercakap kasar dengan suami, marah-marah anak dan lain-lain.

Jadi para suami sekalian, bawalah anak dan isteri sekurang-kurang seminggu sekali ke masjid atau surau. Cari majlis-majlis ilmu.

Dengar kuliah ilmu kat tv atau radio tak sama dengan hadir dan duduk dalam majlis ilmu di masjid.

Kerana Allah mengutuskan malaikat rahmat bagi mereka yang berada dalam majlis ilmu. Sakinah (ketenangan) akan diisi dalam hati mereka yang hadir ke majlis ilmu.

Kepada para isteri yang membaca status ini, mintalah suami kalian bawa ke masjid.Jangan hanya asyik minta bawa pergi shopping bila stress kerana shopping hanya memberi kegembiraan tetapi tidak memberi ketenangan.

Ketenangan Allah akan bagi bila kita ingat kepada Dia (seperti banyak disebut banyak dalil dalam Al-Quran dan hadis).

Kepada para isteri yang membaca tulisan ini, kongsikan pada suami kalian supaya mereka tahu.

P/s: Ni tulisan saya tulis sebelum ni tapi set tidak public. Jadi rakan-rakan friendlist sahaja dapat baca. Kali ni saya post sekali lagi dan set public supaya ramai dapat manfaat. Harap tulisan ini dapat seimbangkan dengan tulisan saya baru ni. Kalau tak semua isteri asyik nak ajak suami pergi shopping sahaja. Kena ajak pergi masjid surau juga ya. Baru dua-dua jadi mithali.


Skop Seorang Suami & Ayah Tu Luas. Jangan Limitkan Hanya Dengan Keluar Cari Rezeki!

Kita biasa dihidangkan dengan ayat, lelaki tugasnya keluar mencari rezeki manakala isteri pula di rumah menguruskan anak-anak dan rumah tangga. Sebenarnya dalam rumah tangga kena saling memberi dan menerima tanpa ada sebarang keluhan.

Biarpun tugas isteri dan ibu di rumah menguruskan rumah tangga dan anak-anak, namun itu tidak bermakna suami boleh lepas tangan. Kena membantu dan ‘top up’ mana yang patut. Percayalah, selain tugas sebagai ketua keluarga mencari rezeki, suami dan ayah juga perlu memberi perhatian pada rumah tangga.

Jangan limitkan tugas suami tu, hanya keluar mencari rezeki…

Balik rumah, bagi duit pada anak bini, beli barang keperluan mereka, then cukup…kita dah boleh buat apa yg kita suka…nak kluar hujung minggu dgn kwn2, nak melepak smpai pagi di kedai mamak, nak main HP smpai lebam mata…

Alhamdulillah klu dah buat bab tu…dah kluar, dah cari rezeki, dah bwk balik “rezeki” tu utk dikongsi anak isteri…sekurang kurangnya, satu bab dah selesai…

Bab keje2 rumah? Bab mendidik anak2? Bab menjaga dan memahami hati isteri?

Bab ni pun, klu bleh, buatlah sekali…jgn letak limit atau had, “aku dah cari rezeki, aku dah bagi duit kat kau, maka kau nak apa lagi…”

“Apa lagi yg tak cukup?”

Bukan tak cukup, tapi ianya juga memerlukan penglibatan dan sumbangan dari kita sebagai seorang suami…percayalah, setelah balik mencari rezeki, kita masih ada kudrat utk buang sampah, kemas rumah, cuci pinggan, lipat kain dan sebagainya…

Kita juga masih ada tenaga utk ajar anak2, mendekati, bermesra dan menggauli anak2 kita…

Bab mendengar dan memahami isteri plak, xperlu kudrat dan tenaga, hanya perlukan masa dan telinga utk mendengar apa yg nak diluahkan dan diceritakan isteri, seterusnya memberi pandangan, pendapat serta nasihat…

Hal ini sebenarnya dah cukup utk melahirkan sebuah keluarga yg bahagia…anak2 membesar dgn baik, isteri rasa dirinya dihargai dan keluarga kita tenang serta aman drpd sebarang permasalahan…

Simple bagi yg selalu buat, tak simple dah menyusahkan bagi yg tak pernah buat atau xnak buat…

Skop seorang suami dan ayah itu luas…jgn limitkan hanya dgn keluar mencari rezeki…wallahualam…


Hanya Guna Botol Mineral Water 10 liter Untuk Buat Cat Feeder. Lelaki Ini Tunjuk DIY Yang Mudah!

Kucing dipelihara sejak dari zaman dahulu lagi. Malah Nabi Muhammad SAW juga memiliki seekor kucing kesayangan yang diberi nama Mueeza. Namun ada juga yang masih merasa takut untuk memelihara kucing kerana dikhuatiri membawa keburukan dalam kesihatan.
Namun hakikatnya memelihara si bulus memberi banyak manfaat termasuk memberi rezeki yang tidak pernah putus. Selain memiliki kucing peliharaan sendiri, kita juga boleh memberi makan kepada kucing jalanan.
Begitu yang dilakukan oleh lelaki ini. Menariknya, beliau menyediakan bekas makanan khas supaya kucing jalanan mendapat bekalan makanan yang mencukupi setiap hari.

Ikuti perkongsiannya.

D.I.Y. cat feeder untuk stray cat belakang umah.

Bahan-bahannya ialah:-
2 biji botol mineral water 10 liter, cable tie, super glue & gula secukup rasa.
Cara-caranya pula :-
1) Botol yang besar yang isi makanan tu tebuk kat bahagian bawah dalam anggaran 5cm panjang & 3cm lebar untuk makanan turun.
2) Botol yang untuk takung makanan pula potong ambik bahagian bawah aje lebih kurang 4 ke 5cm tinggi dari bawah. Kemudian potong pulak sikit kat bahagian yang kita nak sambung kat botol tinggi isi makanan.
3) Nak sambung cuma pakai cable tie. Kalau nak lagi cantik boleh pakai super glue.
4) Gula tu digunakan untuk buat air minum selepas selesai modified botol.

Ni antara soalan-soalan yang lazim akan orang tanya.

1- Tak masuk angin ke makanan nanti?

Jawapan – Kucing-kucing gelandangan ni tak memilih sangat makanan masuk angin atau tidak. Boleh guna kretiviti sendiri untuk elak makanan masuk angin.

2- Tak bersemut ke?

Jawapan – Boleh guna kreativiti sendiri, nak sapu minyak kat bawah feeder tu ke nak bubuh dalam bekas air jangan kasi semut naik ke. Terpulang.

3- Tak kena air hujan ke?

Jawapan – Letak la kat tempat tak kena hujan.

Semoga rezeki bertambah melimpah apabila berbuat baik dengan haiwan kesayangan junjungan Nabi Muhammad SAW.

Kredit: Eddie Mustaffa, D’Cat D’ Hati


Anak Selalu Bergeser Gigi Ketika Tidur, Ni Saranan Dr Ibu Ayah Perlu Ambil Tahu!

Tabiat anak-anak ketika tidur suka mengetap gigi atau menggeser gigi kadang kala membimbangkan kita juga.

Jadi ada baiknya kita dengar penerangan daripada doktor ini untuk info bersama.

“Doktor, anak saya ni, kalau dia tidur malam, dia selalu geser gigi dia. Gruk gruk gruk! Bunyi dia. Takut saya dengar!”

Dalam istilah perubatan, ia dipanggil ‘bruxism’, iaitu pergerakan mengetap, menggesel atau/dan mengisar antara gigi-gigi di rahang atas dan di rahang bawah secara tidak disedari atau disengajakan.

Ia boleh berlaku semasa tidur, mahupun semasa terjaga (terutamanya sewaktu leka, atau berangan). Ia juga boleh berlaku pada kanak-kanak mahupun orang dewasa.

“Apa sebab dia? Ada orang kata, ni sebab ada saka. Bukan, kan?”

Bruxism ni ada banyak kemungkinan punca, antaranya:
◾Stres atau kebimbangan berterusan
◾Gigitan(occlusion) yang tak sempurna
◾Susunan gigi yang bermasalah
◾Masalah perubatan seperti Cerebral Palsy
◾Posisi badan yang tidak betul
◾Kecacingan
◾Perubahan hormon
◾Pengambilan alkohol dan dadah

“Bahaya tak? Kalau dibiarkan, apa kesannya, doktor?”

Sekiranya dibiarkan, ia boleh akibatkan:
◾Permukaan gigi haus
◾Gigi atau tampalan patah
◾Gigi terasa ngilu atau sakit
◾Sakit kepala
◾Sakit sendi rahang dan otot muka
◾Sakit telinga
◾Kualiti tidur terjejas

“Apa yang saya boleh buat untuk kawal?”

Boleh cuba perkara berikut:
◾Tuam tuala suam pada sendi rahang
◾Tangani stress dengan baik
◾Hentikan pengambilan alkohol
◾Jika masih berlaku, jumpa doktor

“Apa rawatan yang doktor akan buat, ya?”

Doktor atau Doktor Gigi mungkin perlu:
◾Ubah/Beri ubat
◾Tampalan semula gigi rosak
◾Occlusal splint (pelindung mulut) untuk dipakai pada waktu malam

Maklumat tambahan: Bruxism dilaporkan boleh berlaku pada kanak-kanak yang gigi susu mula tumbuh, dan ketika gigi kekal pula hendak tumbuh. Jangan risau, ia boleh hilang selepas gigi kekal sudah siap semua tumbuh keluar.

Semoga bermanfaat!

Sumber : Dr Kamarul Ariffin Nor Sadan
Kesihatan dan Perubatan


Jiran Sepakat Membawa Berkat, Setiap Tingkat Lif Ada Deko, Tingkat 3 Paling Cantik.

Tak sangka, setiap tingkat flat ini dihias cantik bagaikan dekorasi dalam rumah. Difahamkan tingkat 3 paling cantik. Melihat keunikan flat ini, wargamaya terpesona dengan persekitaran sejuk mata memandang.

Hakikatnya tidak semua penghuni sanggup memastikan tingkat lif kelihatan cantik dan bersih. Ia memerlukan komited yang tinggi dan padu.

Jom ikuti perkongsian video yang dipaparkan oleh wanita ini.

Jiran Sepakat Membawa Berkat

Meninjau di ruangan komen, rata-rata memuji dan meluahkan rasa bangga melihat kerjasama yang diberikan oleh jiran tetangga yang menghuni di situ.

Keluarga Talk: Mengukir Bahagia Tidak Semestinya Harus Korban Diri


“Umur 67 Tahun, Anak 7 & 21 Orang Cucu.” Tampil Sihat, Cantik & Bertenaga, Ibu Che Ta Dipuji Nampak Muda Dari Usia!

Pengorbanan seorang ibu membesarkan anak-anak bukanlah semudah yang dilihat pada pandangan mata kasar. Lebih-lebih lagi, anak-anak ramai dan kehidupan serba sederhana. Namun, kalau sudah namanya ibu apa sahaja sanggup dilakukan.

Bila anak-anak sudah besar, jelas terpancar kegembiraan dan bahagia seorang ibu. Dapat menghabiskan masa dengan anak-anak dan kehadiran cucu menceriakan lagi suasana.
Bagi anak-anak tiada yang lebih bermakna dari membalas jasa dan pengorbanan ibu mereka. Setiap masa doa dipohonkan supaya ibu sentiasa dalam keadaan sihat .
Bagi pelakon cantik manis Rozita Che Wan, dia bersyukur kerana ibu kesayangannya dikurniakan tubuh badan yang sihat walaupun sudah berusia 67 tahun.
Rozita atau mesra dipanggil Che Ta meluahkan rasa dalam satu perkongsian sempena ulang tahun kelahiran ibunya baru-baru ini.
“Selamat hari jadi buat ibu saya yang cantik. 67 tahun, 7 orang anak, 21 cucu. Tapi mak masih sihat, kuat dan bertenaga,” tulisnya.

Rata-rata pengikut Che Ta memuji akan ibunya yang maintain cantikd an muda walaupun sudah bergelar nenek.


Detox Dengan Asam Keping, Buat Begini Superb Kesannya!

Asam keping yang biasa digunakan untuk bahan dalam masakan, rupanya boleh digunakan dalam penjagaan kesihatan terutamanya untuk tujuan detox.

Ini sebagaimana yang diamalkan oleh Ummi Syauqina yang menurut katanya apabila mengamalkan minuman ini bagus untuk melawaskan pembuangan air besar. Jom baca perkongsiannya itu.

Nak share satu petua detox yang senang dan setiasa ada kat dapur.

Asam keping direndam dengan air suam lepas tu minum airnya, da sedekit air dalam cawan boleh tambah dan minum macam air masak

Alhamdulillah memang sangat bagus untuk cuci usus , yang susah dan tak lawas buang air besar lepas minum ni akan mudah dan sangat sesuai untuk yang dalam pantang , haid, alhmdulillah ummi dalam pantang memang mak bagi minum air ni saja nak buang air besar da tak perlu risau.

Maaf seandainya pos ni tak sesuai admin boleh delete yer , mohon jangan kencam niat nak share menda baik dah ramai cuba minum air ni dan alhamdulillah semua kata bagus.

Asam keping boleh beli kat mana mana kedai runcit insyaAllah.Ada tak yang amal minum air asam keping ni ?

Sumber : ummi syauqina via MAHN


Setiap Kali Bangun Tidur, Akan Rasa Sakit Kaki. Cuba Petua Ni Untuk Hilangkannya!

“Aduh!… Kenapalah dengan tumit kaki aku ni? Setiap kali bangun daripada tidur, nak berjalan mulalah rasa sakit dan ngeri. Bila waktu lain, ok pulak? Kenapa ya, ada masalah serius ke dengan kaki aku ni….?”

Mungkin ini antara keluhan yang sering diucapkan tiap kali berdepan dengan masalah tumit kaki terasa sakit bila bangun daripada tidur. Sebenarnya jika ia jarang terjadi pada anda, mungkin rasa sakit tersebut berlaku bila mana di waktu siangnya anda melakukan  aktiviti berat, atau kebarangkalian semasa tidur kaki anda tertindih, atau mungkin juga posisi tidur yang salah menjadi sebab anda rasakan demikian. Ini normal kaki anda akan rasa sakit bila bangun daripada tidur.

Namun, bila mana rasa sakit kaki tersebut dirasai SETIAP kali bangun daripada tidur. Sewajarnya anda perlu ambil serius, segera dapatkan rawatan doktor!

Penyebab kepada rasa sakit ini adalah apabila berlaku radang pada bahagian plantar fascia mengikut bahasa perubatannya. Lazimnya plantar fascia kebanyakan dialami oleh mereka yang berusia antara 40-60 tahun. Pun begitu tidak mustahil bagi sesiapa pun terkena di usia di usia muda jika tidak menjaga kesihatan kaki dengan baik.

[su_highlight background=”#d2cdcf” color=”#da2835″] Cara Atasi[/su_highlight]

Ada beberapa cara atau kaedah untuk menyembuhkan rasa sakit tersebut. Salah satunya adalah dengan mengamalkan rawatan secara tradisional dengan menggunakan bawang bakar.

Amalan ini telah dipraktikkan oleh Siti Raudzah dan apa yang menarik perhatian, setelah tiga hari mengamalkan cara ini Siti Raudzah merasai perubahannya. Menurutnya, “Dah 3 hari saya amalkan makan 3 biji bawang putih bakar ni setiap pagi sebelum sarapan. Masalah sakit kaki bila bangun tidur yang saya hidapi dah ok sekarang. Kalau tak,  sebelum ni nak pijak lantai bila bangun tidur memang sakit. Kena jalan slow-slow dulu baru ok. Tapi sekarang bangun je, terus boleh jalan laju.”

“Petua ni ada sorang kakak bagi tahu saya. Dah dekat 1 tahun dia amalkan. Badannya pun saya tengok cantik. Perut pun kempis je. Segala angin dalam badan dapat diatasi. Kebaikannya untuk seluruh badan.”

[su_highlight background=”#c3c9b2″ color=”#da2835″]Cara-caranya:[/su_highlight]

1. Ambil 3 ulas bawang putih

2. Bakar dengan kulit sekali dalam 3 minit dengan api yang kecil.

3. Selepas itu makan terus isinya saja.

[su_highlight background=”#b9d8dc” color=”#da2835″]7 Ekstra Khasiat Bawang Putih[/su_highlight]

Bawang putih juga cukup terkenal mempunyai banyak manfaat untuk kesihatan dan kecantikan.

Kredit: Siti Raudzah via MAHN


Resipi Mee Kuah Kelantan Arwah Mak Jadi Kenangan, Masak Buat Ayah Siap Bertambah!

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Nak Manjakan Tak Salah, Tapi Jangan Sampai Anak  Dah Mula ‘Jadi Raja’ Kepada Mak Ayah. Ubah Sebelum Terlambat!

Anak kita, acuan kita. Ajari dan didik mereka dengan kasih sayang tapi dalam masa yang sama kena ada ketegasan dan pastikan mereka ikut arahan.

Biar dididik sebagai hamba, jangan bila dah besar jadi raja. Dan paling ditakuti, bertukar menjadi anak derhaka, yang dimurkai oleh Allah S.W.T. itu yang cukup kita bimbangkan.
Nak manjakan anak tak salah, tapi jangan keterlaluan sehingga anak boleh ‘pijak kepala’.

Banyak sangat yang saya jumpa mak ayah yang dikawal oleh anaknya tanpa dia sendiri sedari. Ni tanda-tandanya bila anak dah mula naik kepala dan jadi raja pada mak ayahnya

1. Mak ayah mula jadi overprotective

Anaknya tak boleh disentuh dan taknak anak susah langsung! Sifat melindungi ni bagus sebab itu memang fitrah mak ayah yang Tuhan dah bagi tapi kalau dah melampau sangat tu namanya Helicopter Parenting. Anak yang datang daripada Helicopter Parents ni biasanya akan jadi manja melampau, tak pandai berdikari dan mudah mengalami masalah cemas ( anxiety ) bila dah dewasa nanti.

2. Mak ayah tak pernah cakap TAK BOLEH kat anak

Semua benda mak ayah tu terpaksa tunaikan sebab anak meragam tak berhenti bila permintaan tak ditunaikan.Padahal sifat meragam tu muncul sebab anak dah tahu dah bila meragam je mak dan ayahnya akan kalah dan tunaikan permintaannya.

3. Mak ayah bagi je semua makanan yang anak minta

Mak ayah tu dah tak boleh bezakan antara real food dan jajan. Semua makanan yang tak sihat mula memenuhi peti ais rumah masing-masing kerana mak ayah tu tak mampu tolak kemahuan anak-anak. Padahal jajan tu penuh dengan kalori tetapi kosong nutrisi.

4. Mak ayah tak boleh dengar anak menangis

Mak ayah tu jadi gelabah dan gelisah sangat kalau anak menangis. Akhirnya mak ayah tu tunaikan segala kemahuan anak. Padahal tangisan anak tu adalah tangisan manipulatif. Tangisan manipulatif ni bukan tangisan yang real pun. Tangisan manipulatif adalah tangisan yang dibuat-buat kerana anak tahu tangisan tu berjaya membuatkan mak ayahnya tunduk dan patuh pada segala kemahuannya!

5. Smartphone mak ayah selalu berada di tangan anaknya

Kalau sekali sekala tak apa. Yang bahayanya sampaikan 24 jam smartphone tu berada di tangan si anak. Akhirnya anak menjadi ketagih dan mula tak dapat kawal emosi ( lack of self control ) bila berjauhan dengan smartphone mak ayahnya. Pssst. Benda ni tak ramai mak ayah yang tahu tau. Tolong sebarkan pada mak ayah yang belum tahu ye.


“Inilah Syurga Awak, Ada Di Depan Mata.”Lahir Dengan Penumpukan Cairan Di Otak, Sumbing & Buta, Adik Syifa Mohon Doa Semua. Sebaknya Baca!

Beratnya ujian yang kau harus lalui sayang… Sayu hati tatkala melihat sekujur tubuh kecil yang tidak mengerti apa-apa diduga dengan ujian yang cukup besar.

Tidak terungkap dengan kata-kata,demikian apabila membaca perkongsian yang dimuat naik oleh penyampai Radio Sinar.FM, Abby Fana di laman Instagramnya.

Dia baru-baru ini telah melawat seorang kanak-kanak istimewa bernama Syifa yang sedang bertarung nyawa kerana komplikasi kesihatan.

“Ahad lepas kami berpeluang menziarahinya kembali…lihat gambar 3…kondisi terkini Syifa ?

“K.bed ckp pada ibunya Pn.Safiah…Inilah Syurga awak, ada di depan mata…terus mata kami berkaca.

“Difahamkan doktor tidak dapat buat pembedahan kerana terlalu tinggi risiko…
Mohon doa untuk Syifa yang kini berusia 1 tahun 3 bulan ya,”tulis Abby Fana dalam instagramnya.

Cairan dalam otak

Menurut Abby,  ini merupakan kali ketiga dia melawat adik Syifa dan kali terakhir mereka berjumpa adalah pada Ramadan tahun lepas.

Adik Syifa yang kini berusia, 1 tahun 3 bulan, dilahirkan dengan keadaan buta dan sumbing serta menghidap Hydrocephalus, iaitu kondisi penumpukan cairan di dalam otak.

Tidak dapat dibedah risiko tinggi

Lebih memilukan, doktor telah memberitahu bahawa pihak hospital tidak dapat menjalankan pembedahan kerana mungkin berdepan dengan risiko yang tinggi.

Tidak dapat membayangkan bagaimanalah perasaan orang tuanya apabila mendapat tahu bahawa tiada bantuan perubatan yang dapat menyelamatkan anak mereka, kini hanya doa dan keajaiban daripada Allah mampu mengubah segalanya.

Rata-rata netizen bagaikan hilang kata-kata melihat keadaan adik Syifa yang cukup memilukan, hanya doa dan kata-kata semangat diberi sebagai pendorong buat keluarga bakal penghuni syurga ini.


Tanaman Sentiasa Tersiram, DIY Bekas Tanaman Boleh Siram Air Sendiri, Murah Dan Jimat!

Kalau balik kampung atau pun hendak bercuti panjang, satu yang menjadi hal adalah bila memikirkan tanaman kita dibiarkan tidak bersiram. Risau tanaman layu dan mati gara-gara tidak disiram air.

Banyak manfaatnya untuk kita dan paling penting tanaman kita masih dapat bekalan air secukupnya untuk tempoh yang lama. Jom cuba.

DIY Dari Bekas Serba Guna
Musim cuaca panas ni kadang-kadang bila kita terlupa siram habis layu pokok sayur kita. Nah cuba buat ni. Cuba buat satu dulu kalau menjadi baru buat banyak-banyak tau.

PERINGATAN :
Untuk memastikan tanaman yang hendak dimakan ini fully organic, bila nak buat DIY ini gunalah bekas terbuang yang diisi bahan makanan, bukan tong cat ke apa ke. Paip PVC tu pun gunalah yang kaler putih (untuk saliran air dirumah). Jangan guna PVC untuk
elektrikal.

Bahan-Bahan :
Bekas sesuai bersaiz 38′ – korang gunalah apa-apa bekas yang sesuai dengan saiz yang dicadangkan

4″ paip saliran beralun yang berlubang

1-1/2″ paip PVC

Tanah

Caranya:

2. Potong drainage ni ikut saiz bekas yang korang gunakan. Kalau tak faham tengok gambar sampai habis dulu.

3. Bila dah potong ikut bekas, potong pula hujung dia tu ikut saiz paip pvc tadi.

4. Potong ikut saiz paip pvc.

5. Ni contoh bekas yang digunakan.

6. Tebuk lubang untuk tujuan over-flow. Ukuran 4″ dari bawah.

7. Ngam tak.

8. Potong paip PVC ikut ketinggian bekas. Pandai-pandailah korang. Jangan sampai terjulur keluar nanti tak cantik tapi mesti melebihi ketinggian tanah. Dah ukur, potonglah.

10. Masa untuk susun dan pasang.

11. Susun barang tu macam dalam gambar. Masukkan tanah dan semai benih.

12. Dah siap.

13. Penuhkan air dalam tiub PVC tadi sehingga air melimpah keluar dari lubang overflow yang ditebuk pada bekas tadi.

14. Semoga berjaya.


Buang Biji Cili Kering Cara Pantas, Begini Langkahnya, Nak Makan Pun Tak Ragu-Ragu!

Kecewanya bila setiap kali kita mengisar cili kering, bijinya masih lagi ada. Akibatnya semua masakan kita seperti rendang, sambal, asam pedas dan sebagainya akan terlihat biji cili yang besar ini.

Bukan sahaja pandangan mata kurang elok, malah kurang sihat untuk dimakan.

Bagi suri rumah atau ibu – ibu diluar sana yang bimbang dan buntu memikirkan cara untuk membuang biji lada kering, jom cuba tip yang dikongsikan ini.

Pertama sekali, cili kering yang telah siap dibasuh hendaklah direbus di dalam sebuah periuk besar sehingga cili betul-betul lembut.

Setelah cili lembut, ambil gunting besar contohnya gunting pokok untuk memotong cili bagi mengeluarkan biji cili. Proses ini amat mudah dilakukan kerana cili sudah lembut dan ringan.

Apabila kesemua cili sudah siap dipotong, tutup api dan biarkan seketika. Kebanyakan biji cili sudah terkeluar dari cili pada ketika ini.

Ambil satu besen air dan satu penapis lubang besar untuk menapis cili. Lubang penapis haruslah besar agar biji cili mudah jatuh.

Goyangkan penapis di dalam besen dalam pergerakan bulatan dan gerakkan penapis dari atas ke bawah. Pada masa ini anda dapat lihat betapa banyak biji cili jatuh ke dalam besen dan ulang langkah ini beberapa kali.

Jika di rumah anda tiada penapis, anda boleh gunakan bakul kecil yang mempunyai lubang besar seperti di dalam gambar.

Akhirnya, inilah hasilnya! Usah risau jika masih terdapat biji cili melekat dengan cili kering yang telah ditapis tadi kerana ia tidak terlalu banyak seperti sebelumnya.

tip: Jika mahu menghancurkan biji cili ketika mengisar, boleh tambahkan sedikit minyak masak.


Tak Mahu Kulit Wajah Bermasalah, 5 Makanan Ni Dr Sarankan Wajib Pantang!

Hakikatnya, penjagaan kecantikan dan kesihatan kulit bermula dari dalam menerusi apa yang dimakan. Pun begitu ramai antara kita mengeluh bila keadaan kulit tidak seperti yang diidamkan.

Telahan mereka dengan menggunakan produk kecantikan sudah memadai untuk mendapatkan kulit cantik sedangkan mereka lupa, anda adalah apa yang anda makan dan makanan juga sering dikaitkan dengan kesihatan dan kecantikan tubuh badan.

Bahkan Dr Rizal Abu Bakar turut berkongsi ada beberapa jenis makanan yang sebenarnya jika diambil boleh memberi kesan pada kulit dan disenaraikan ada 5 makanan yang perlu dielakkan diambil untuk dapatkan kulit yang sihat dan cantik.

Nak tahu detail, ini perkongsiannya.

5 MAKANAN PANTANG PADA KULIT

1. Gula putih – umpama baja untuk jerawat. Elakkan saka ini andai mahu kulit bebas jerawat dan jeragat.

Kill sugar before it kills your skin !

2. Minuman berkafein – kafein dehidrasikan kulit. Hilangkan air. Akibatnya kulit jadi kusam, berkedut dan gelebeh.

3. Tenusu – orang putih sebut dairy product. Ini juga punca munculnya bintik bintik merah pada wajah.

4. Processed Food – Wajib masukkan dalam kategori makanan haram makan.

Dalam processed food ada gula tersembunyi, pewarna, perasa tiruan, pelembut makanan, pengental makanan dan macam-macam ‘pe’ lagi yang sangat baik untuk burukkan kulit.

5. Shellfish – Cuba elakkan ambil makanan laut berkulit keras dan bercengkerang seperi ketam dan udang.

Bandingkan dengan zaman makan dahulu dengan selepas tidak makan. Lihat hasil.

Kecantikan terbina dari dalam. Apabila dalamnya baik, terserlah hingga ke luar.

Mahu cantikkan yang dalam, pastikan diet yang diambil sesuai dengan keperluan tubuh.


Sering Jadi Rujukan, Ini Latar Belakang Allahyarham Ulama Sheikh Yusuf Al-Qaradawi

Malam tadi kita dikejutkan dengan pemergian seorang ulama besar dunia, Sheikh Yusuf al-Qaradawi.

Pemimpin Ikhwanul Muslimin yang berusia 96 tahun itu menghembuskan nafas terakhir di Doha, Qatar selepas hidup dalam buangan susulan tindakan tentera menumbangkan kerajaan pimpinan Ikhwanul Muslimin di Mesir pada 2013.

Mungkin ramai yang sudah mengetahui mengenai beliau namun tidak cukup mengenali secara dekat. Untuk itu, mari kita selami dengan lebih mendalam mengenai perjalanan dan kejayaan yang telah dicapai oleh Sheikh Yusuf Al-Qaradawi di bawah ini.

Latar belakang Sheikh Yusuf Al-Qaradawi

Sheikh Yusuf Al-Qaradawi atau nama sebenar beliau adalah Yusuf bin Abdullah bin Ali bin Yusuf. Beliau dilahirkan pada 9 September 1926 di sebuah perkampungan iaitu Desa Shafat at-Turab, Mahallah al Kubra, Gharbiah di Mesir.

Difahamkan, bapanya telah meninggal dunia sewaktu beliau masih berumur sekitar 2 tahun. Oleh itu, beliau telah dijaga oleh ibu, bapa saudara dan datuknya.

Sewaktu berada di sekolah menengah (peringkat thanawi) ibunya difahamkan telah meninggal dunia.

Sejarah Pendidikan

Sejak kecil lagi, Sheikh Yusuf Al-Qaradawi terkenal dengan kepintarannya apabila sentiasa mendapat tempat pertama kecuali pada peperiksaan akhir di sekolah menengah. Beliau juga mendapat tempat kedua di seluruh Mesir dengan perbezaan setengah markah daripada individu tempat pertama.

Menginjak dewasa, beliau telah melanjutkan pengajian di Institut Pembahasan dan Pengkajian Arab Tinggi dan meraih sijil Diploma Tinggi Bahasa dan Sastera Arab.

Kecintaan beliau dalam ilmu tidak berhenti disitu apabila beliau terus melangkah ke menara gading dengan memilih Universiti Al- Azhar sebagai destinasi yang seterusnya meskipun dirinya menerima tawaran di Dar al-Ulum, Kaherah. Di Universiti itu, beliau telah melanjutkan pelajaran dalam bidang Usuluddin.

Pada tahun 1973, beliau telah meraih gelaran doktor setelah menamatkan pengajiannya pada peringkat Doktor Falsafah (PhD).

Jawatan yang pernah disandang

Kecerdasan minda beliau tidak perlu dipertikaikan lagi. Bukan sahaja dalam aspek pendidikan, beliau turut aktif dalam program berbentuk kepimpinan dan menyandang pelbagai jawatan.

Ciri-ciri kepimpinan beliau terserlah apabila menyandang jawatan pada pelbagai peringkat seperti Penyelia Hal Ehwal di Kementerian Wakaf dan Jabatan Kebudayaan Islam al-Azhar dan Pengarah Kolej Agama, Qatar selama 12 tahun sejak tahun 1961.

Selain itu, Sheikh Yusuf Al-Qaradawi turut menjawat jawatan penting seperti menjadi Presiden Al-Ittihad al-Alami li-Ulama’ Muslimin iaitu Kesatuan Ulama Islam Sedunia dan banyak lagi.

Guru-guru Sheikh Yusuf Al-Qaradawi

Cintanya dalam berjihad di medan ilmu sangat mendalam. Perkara ini sangat jelas apabila beliau banyak berdamping dengan guru-guru yang terkenal.

Antara guru yang pernah beliau menuntut ilmu termasuklah Syeikh Hamid Abu Zuwail, Syeikh Ali Khalil, Syeikh Muhammad Mutawalli al-Sya’rawi, Syeikh Hasan al-Banna, Ustaz al-Bahi al-Khuli, Syeikh Mahmud al-Daffar, Syeikh AL-Munafi dan banyak lagi.

Karya Penulisan

Kenali Latar Belakang Sheikh Yusuf Al-QaradawiGambar: Egypt Student Information
Al-Qaradawi banyak berbakti dalam bidang penulisan dan sering menyampaikan dakwah serta membentangkan kertas kerja pada peringkat kebangsaan mahupun global.

Penglibatan dalam penghasilan karya yang berkualiti tinggi oleh beliau menjadi sumber rujukan kepada para ulama.

Difahamkan, beliau telah menghasilkan hampir seratus buah buku dalam bidang keilmuan Islam terutamanya dalam bidang sosial, dakwah dan pengajian Islam.

Karya-karya yang dikarang oleh beliau sangat diminati oleh umat Islam di seluruh dunia. Tambahan lagi, buku-buku tersebut merupakan cetusan ideanya dalam membawa wawasan perjuangan dan ideologi Sheikh Yusuf Al-Qaradawi secara terperinci.

Beliau sering mengupas karya ilmiah dalam bidang Fiqh dan Usul Fiqh, Ekonomi Islam, Pemahaman al-Qur’an dan al-Hadith dan bidang Tauhid. Antara karya yang dihasilkan oleh beliau termasuklah Fiqh al-Zakat 2 jilid, Fatawa Mu’asarah 2 jilid, Haqiqat al-Tawhid dan banyak lagi.

Kecemerlangan dan pengaruh yang ditonjolkan oleh Al-Qaradawi telah membuatkan beliau menerima pengiktirafan ulama dunia yang diberikan oleh para gurunya.


Khasiat Jus Lemon Memang Superb! 15 Kelebihan Yang Kita Kena Tahu.

Lemon adalah salah satu buah sitrus yang paling popular dan serba boleh.

Popularitinya adalah kerana ia menyegarkan rasa dan aroma yang menjadikannya pilihan yang popular untuk digunakan dalam banyak resipi dan minyak wangi.

Lemon juga digunakan secara meluas dalam pelbagai minuman dari teh dan koktail hingga jus.

Lemon sebenarnya dianggap sebagai superfood, dan mengandungi banyak manfaat kesihatan dan juga penggunaan topikal.

CARA PENYEDIAAN YANG SIMPLE

Bangun pagi, bancuh segelas air lemon dahulu time perut kosong ni. Bagus untuk ‘cuci’ perut katanya.

Siapa yang ada gastrik boleh amalkan selepas makan. Dun worry, perut kita hanya kita yang boleh ejas sendiri.

15 khasiat lemon

Nah meqza berkongsi 15 manfaat minum jus lemon dengan air hangat semasa perut kosong di awal pagi seperti yang disenaraikan oleh Pakar Pemakanan di Edison Institute of Nutrition.

1. Sebagai sumber vitamin C yang kaya, jus lemon melindungi tubuh daripada kekurangan sistem imun.

2. Minum jus lemon dengan air suam setiap pagi membantu dalam mengekalkan keseimbangan pH badan.

3. Dengan ciri-ciri antibakteria yang kuat, jus lemon membantu melawan jangkitan

4. Bertindak sebagai agen detoksifikasi

5. Membantu menjaga kesihatan pencernaan.

6. Bersama dengan vitamin C, limau juga kaya dengan sumber kalium, kalsium, fosforus, magnesium dan sebagainya.

7. Membantu melawan selesema biasa

8. Jus lemon juga merupakan ubat popular untuk pelbagai jenis masalah kulit dari jerawat, ruam dan kedutan serta blackhead

9. Jus lemon dengan air suam membantu dalam penurunan berat badan yang cepat kerana ia menggalakkan pencernaan dan meningkatkan kadar metabolisme.

10. Jus lemon juga sangat berkesan untuk membersihkan hati kerana ia menggalakkan hati untuk menghilangkan toksin

11. Ciri-ciri anti-radang Lemon membantu dalam memerangi jangkitan saluran pernafasan, sakit tekak dan keradangan tonsil.

12. Jus lemon dengan air suam membantu menjaga hidrasi badan kerana ia memberikan elektrolit kepada badan.

13. Minum jus lemon dengan air suam juga membantu mengurangkan sakit sendi dan otot.

14. Jus lemon dengan air suam juga baik untuk kesihatan pergigian anda kerana ia membantu dengan sakit gigi dan mencegah gingivitis.

15. Jus lemon dengan air suam membantu pencernaan dan dengan itu, membantu mengawal pergerakan usus semula jadi.

Jus lemon juga merupakan cara yang berkesan untuk mengurangkan berat badan kerana ia meningkatkan kadar metabolisme badan.

Sebab tu siapa yang minum  time perut kosong, cepat lelemaks kurus. Berat badan pun makin susut.

Jadi, jangan lupa minum jus lemon panas pada perut kosong setiap pagi untuk hasil yang luar biasa.

Selamat mencuba!

Kredit : Noriza Rahman


Mencari Bahagia, Buat Seperti Dr. Ni Lakukan Pada Pasangannya. Memang Menjadi!

Perkongsian daripada doktor ini berkenaan bagaimana dirinya mencari dan menemui bahagia hidup dengan pasangannya, wajar dijadikan inspirasi buat suami-suami diluar sana.

Diharapkan membaca perkongsian penuh daripadanya memberi manfaat kepada semua. Ini katanya.

Pernahkah anda rasa tak puas hati pada isteri? Ya, saya juga pernah.

Terasa tak puas hati kerana seolah-olah dia saja yang banyak buat kerja. Apabila di rumah, dia nak rehat sahaja.

Saya pula hanya mahu jadi SUAMI. Kerja gila-gila cari nafkah di luar. Balik rumah mahu berehat, tidur dan main handphone sahaja. Sampai rumah makanan dan minuman mesti tersedia semua. Pakaian semua harus kemas dan rapi terjaga. Biar ISTERI yang urus semua. Kan kerja rumah tu tanggungjawab isteri?

Apa yang saya dapat, hanyalah perasaan marah dan kecewa. Sentiasa tidak puas hati dengan isteri. Saya mempersoalkan isteri, dia kata saya malas. Saling menuding jari. Semua jadi tak kena. Sibuk urusan kerja pun diungkit. Tiada harmoni. Tiada bahagia!

Lalu saya bertanya pada diri. Inikah matlamat perkahwinan yang aku cari? Bersenang-lenang menjadi seorang SUAMI, kerana semua urusan diambil alih oleh seorang isteri?

Teringat dulu saya pernah mengadu kepada senior saya. Saya rasa perlu nikah. Alasan saya, sebelah bahu terasa ringan. Mahu ada tanggungjawab lebihan. Rasa terlalu kosong hanya menguruskan diri. Kerana dulu merasakan, hidup akan lebih terisi dengan memberi.

Namun setelah Allah kurniakan perkahwinan, saya terlupa sekejap matlamat pernikahan saya. Baru sedar kenapa pada awal pernikahan seringkali datang ujian yang menduga. Hingga saya sering berdoa moga Allah kurniakan saya perkahwinan yang lebih bahagia seperti orang lain.

Alhamdulillah apabila lahirnya puteri kedua, ia umpama pelengkap hidup saya. Kerana barulah saya tahu susahnya menjaga seorang anak dalam kesibukan bekerja.

Ingat senang ke jaga anak kecik ni?

Saat suami lena tidur malam, isteri pula berjaga sakit pinggang menyusukan anak.

Saat suami belum bangun, isteri sudah di dapur memasak makanan dan menyediakan bekal susu untuk anak.

Saat suami baru nak ke tandas, isteri sudah bersedia untuk pam stok susu untuk anak.

Saat suami enak menonton televisyen dan melayan facebook, si isteri lah yang lenguh bercangkung dalam tandas memandikan anak.

DENGAN PENUH KASIH SAYANG TANPA RUNGUTAN.

Susah tau nak jaga anak kecik ni. Cuba test sehari. Langsung tanpa bantuan isteri. Uruskan semua makanan dan kerja rumah. Barulah anda tahu betapa penatnya buat kerja tanpa berehat. Tak perlu tunggu sampai seminggu! Sehari pun anda akan rindukan kelibat sentuhan insan bernama isteri. Alamak esok isteri saya ada kerja syif lagi. Terpaksa jadi Mr Mama lagi.

Sebab itu saya akan berikan isteri ruang dan rehat yang secukupnya. Urusan kerja rumah, sebolehnya biar saya buat semuanya.

Basuh baju.

Sidai baju.

Kemas rumah.

Basuh tandas.

Memasak.

Uruskan anak pertama.

Dan apa sahaja yang boleh mudahkan urusan isteri saya hatta buka pagar dan masukkan beg dalam kereta sebelum isteri pergi kerja.

Isteri saya buat apa?

Saya hanya mahukan masa terindah bersamanya.

Senyumannya.

Berbual bersama.

Makan bersama.

Biar dia ada masa untuk diri dan ibadatnya.

Tiada rungutan darinya.

Saya selalu kata padanya. Kalau penat dan stress, jangan buat kerja. Tak perlu masak. Biar saya buat semuanya. Yang penting, anak saya beliau boleh uruskan.

Tak perlu masak yang sedap kalau nak masak. Yang penting, dapat makan bersama. Itu lebih manis.

Dan kesudahannya?

Saya temui bahagia.

Tidak rasa penat walaupun semua kerja saya cuba buat.

Bahkan isteri juga memberikan reaksi yang sama.

Makin suka untuk memasak, mengemas rumah, melayan suaminya…

Kadang-kadang saya tertanya-tanya diri saya mengapa.

Saya rasa jawapannya cuma satu.

Hidup saya di dunia, takkan kekal lama.

Biarlah pengorbanan sekecil ini, ada nilai disisiNya.

Untuk Dia.

Hanya Dia.

Moga diri ini terus istiqamah. Sampai bertemu denganNya…

~Moga Allah himpunkan kami bersama di syurgaNya..selamanya..

-Suami yang pernah tak puas hati-

p/s: Saya repost semula sebagai perkongsian untuk muhasabah kita bersama. Kerana saya lihat di luar sana banyak pasangan yang diuji dengan masalah rumahtangga dan tidak bertemu penyelesaiannya.

Sedangkan jawapannya ada pada diri kita.

“Selamatkan keluarga, binalah negara.”


“Alhamdulillah, He Is The Best Birthday Gift.”  Rakyat Puji Che Puan Khaleeda Pilih Bersalin Di Hospital Kerajaan, Rupanya Ramai Tak Tahu Ada Wad Diraja

Media sosial pagi ini dihujani dengan berita Tunku Mahkota Johor, Tunku Ismail Sultan Ibrahim menyambut keputeraan putera kedua. Baginda berkongsi berita tersebut dengan memuatkan sekeping gambar bersama isteri dan puteranya.

Pasangan diraja yang disatukan pada 2014 sebelum ini dikurniakan puteri dan putera iaitu Tunku Khalsom Aminah Sofiah serta Tunku Iskandar Abdul Jalil Abu Bakar Ibrahim Tunku Ismail.

Turut berkongsi berita yang sama,  Che Puan Khaleeda Bustamam yang memilih bersalin di Hospital Sultanah Aminah (HSA), Johor Bahru sudah dibenarkan pulang ke kediaman bagi menjalani sesi berpantang.

Menerusi laman Instagram, Che Puan Khaleeda menzahirkan ucapan terima kasih kepada doktor dan kakitangan hospital yang terlibat dalam melancarkan proses kelahiran tersebut.

Dalam pada itu, rata-rata netizen melahirkan rasa bangga dan memuji pasangan diraja ini kerana memilih hospital kerajaan berbanding di swasta bagi melahirkan cahaya ketiga itu.


Hanya Pakaian Tak Sedondon Isteri Ini Terasa Hati. Tapi Suaminya Bijak Bentuk Jiwanya. Motivasi Sungguh Perkongsian Ini!

Hubungan suami isteri ini kadang kala ada pasang surutnya. Ada kala isteri berlainan pendapat dengan suami sehingga membuatkan isteri makan hati. Jiwa perempuan memang mudah terasa hati terutama apabila berkaitan dengan cara pakaian. Jika boleh, nak pakaian sedondon je apabila ke mana-mana.  Paling best, bila teman-teman memuji OOTD pada hari tu. Siapa yang tak happy kan!

Hakikatnya rahsia besar mencipta hubungan suami isteri yang mawaddah adalah keluarga yang saling lengkap melengkapi. Ini penting untuk memastikan hubungan suami isteri kekal dan tiada prasangka terhadap pasangannya.

Saya pernah terasa hati dengan suami sebab dia paling tak suka berbaju warna sedondon dengan saya & anak-anak. Alasannya tak mahu beli banyak baju sedangkan baju yang masih ada pun tak terpakai. Pakai sebab nak tunjuk pada siapa? Jangan membazir, katanya.

“I hope Allah will show to you exactly what I meant, someday,”

Dalam hati saya menjawab juga (yela sebab tak puas hati), pakai bukan nak tunjuk kepada siapapun. Cuma untuk kepuasan diri, bukankah itu cara kebanyakan orang menunjukkan kesatuan hati?

Padahal bila muhasabah sejujurnya, terselit juga keinginan untuk nampak cantik apabila bergambar, sebab kelihatan sedondon. Ish.. ish.. astaghfirullah.

Kemudian satu hari, suami ajak pergi ke suatu majlis ceramah agama.

Selepas habis pengisian ustaz ada majlis makan, terlihat ada sepasang suami isteri yang agak tua dengan pakaian yang sangat sederhana, tetapi santun saling menyuap nasi ke mulut pasangan. Wajah mereka nampak bahagia betul. MasyaAllah.

Allahuakbar. Sebak hati. Terasa menyentap hati. Malu pada Allah. Saya tak beritahu suami pun tentang tu.

Saya terus teringat nasihat suami yang asyik diulangnya;

Yang penting apa yang kita rasa.
Yang penting apa yang hati kita benar-benar rasa.

Bukan apa yang kita nak orang lihat.
Bukan apa yang kita perlihatkan kepada orang.

Let people see our grass look green because we take care of its water & fertilizers, not because it is fake. (If you got what it means)

Barulah saya sedar, tak semestinya dengan cara begini & cara begitu barulah kita dapat bahagia. Adakalanya bahagia itu diraih dengan cara paling sederhana. Cuma perlukan hati yang benar-benar ikhlas & menerima seadanya.

Tak perlu hingga terpaksa pretend jadi orang lain.
Tak perlu hingga copycat cara orang lain.

Just be yourself. Bahagia dengan cara kita.

Malah, itulah yang Rasulullah SAW didik kita, rumah baginda ukurannya cuma 10 hasta kali 7-8 hasta, makanannya adakalanya cuma sebiji kurma, tetapi itulah rumahtangga yang paling bahagia & mulia. MasyaAllah. Allahumma solli ‘ala sayyidina Muhammad.

Hari ini, kita beria-ia berlumba menunjukkan apa yang kita ada. Hingga kadang sampai mengadakan apa yang kita belum lagi ada. Semata-mata tidak mahu kalah dengan orang lain.

Walhal sebenarnya apabila kita terlalu desperate hendak menunjukkan yang kita bahagia, itulah tanda kita belum benar-benar lagi bahagia – (Ustaz Pahrol)

You don’t have to bless others with your life story. You just need to be happy with it honestly.

Teman-teman, hati-hatilah… syaitan bijak menyalurkan permainannya.

Berapa ramai orang yang post gambar bukan main sweet di media sosial tetapi sebenarnya asyik bertikam lidah sesama pasangan, refer kaunseling perkahwinan kerana rumahtangga banyak masalah, hubungan bagai retak menanti belah.

Namun, resam orang bermedia sosial memang menunjukkan yang indah-indah sahaja bukan?

Hakikatnya rumahtangga masing-masing dalam hati sahajalah yang tahu benar bahagia atau tidak.

Saya bukan minta kita judge rumahtangga atau hati orang, melainkan saya nak kita refleks & audit diri kita sendiri.

Muhasabah diri kita sendiri.

If it means we need to pulling ourself out of social media temporarily, so be it. Indeed, everyone needs a break from the perfectly filtered fake life that they post on it.

Thousands postings & pictures of perfectly fake smile are meaningless, if in our heart, we are broken into pieces & every night we secretly shed in tears before sleep.

Please, live your real happiest life.

#intandzulkefli
#selfreminder


Tiba-Tiba Ramai Suka Hiking, Renjer Hutan Nasihat Guna Trek Tersedia, Hati-Hati Ular Kapak Hijau Tersorok.

Sejak akhir-akhirnya, ramai yang suka aktiviti lasak masuk ke hutan. Ia seakan menjadi trend setelah pandemik.

Namun dalam keseronokkan itu, perlu berhati-hati agar keselamatan diterjamin. Di dalam hutan segala kemungkinan akan berlaku.

Sebagaimana perkongsian renjer hutan ini yang memberi nasihat supaya berhati-hati ketika memasuki kawasan hutan.

Menerusi perkongsian di TikTok, akaun P. sharon.j dia memberitahu supaya mengikut peraturan dan mengikut trek yang disediakan ketika masuk ke hutan. Ranjer muda ini yang dikenali sebagai Sharon memulakan bicara dengan tajuk, “Kenapa di hutan kena jalan di trek yang disediakan?

Katanya, pastikan trek selamat iaitu kena pastikan bersih, dan yang paling penting kena depakan tangan supaya tidak sentuh dengan tumbuhan yang disekitar.

“Bila ada trek, pastikan kamu berjalan pada trek setiap masa untuk mengelak terkena duri, di sengat tebuan dan haiwan berbisa seperti ular.

Dia juga menunjukan seekor ular kapak berwarna hijau pada dahan pokok. Lebih mengejutkan warnannyaa seakan-akan dengan pokok dan daun. Jarak ular tidak jauh dari trek jalan yang disediakan,

“Jadi bila berada di hutan, pastikan kamu on trek, jangan off trek untuk mengelak benda begitu.” nasihatnya.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Ikut Tip Ini Wahai Ibu Ibu Jika Anak-Anak Mengamuk Waktu Beraya. Yang Penting Kena Extra Peka, Observant Dan Careful

Tidak sampai dua minggu lagi kita akan menyambut raya. Pastinbya anak-anak yang lebih teruja kan, dengan pakaian baru, kasut baru dan sebagainya. Ibu bapa pun apa kurangnya.

Tradisi kunjung mengunjung di pagi Syawal pasti tidak akan dilupakan. Namun, bagi sesetengah ibu bapa, waktu inilah yang memeningkan kepala. Ada yang risau akan perangai anak-anak nanti. Takut ada yang mengamuk, buat hal di rumah orang, tumpahkan air, bergaduh dan sebagainya.

Bukan itu sahaja, kerisauan itu ditambah pula dengan pandangan orang, cakap-cakap orang dan sebagainya.

Don’t be jungemental.

Anak seorang tidak sama dengan 2 orang anak. Tidak akan sama juga dengan 3 orang anak. 4 orang dan seterusnya.

Anak lelaki seorang tidak sama dengan anak lelaki yang 4 orang. Anak perempuan mungkin tidak sama dengan anak lelaki. Jadi jangan sesekali bandingkan antara mereka.

1. Duduk lah sama-sama dengan suami rancang perjalanan hari raya kita. Nak raya mana dulu. Nak tidur mana. Berapa lama nak raya. Ingatlah bahawa kita beraya dengan mahkhluk kecil. banyak ragam, banyak cerita. Rancang perjalanan dan raya kita inshaAllah kita lebih mudah handle anak.

2. Anak-anak 4 tahun ke atas: Anak-anak umur begini senang je sebenarnya nak handle jika kena gayanya. Masa merancang raya tu, ajak diaorg sekali. Cakap, berbual, komunikasi dengan diaorg. InshaAllah diaorang akan faham. Ingat – kunci perhubungan anak-ibubapa adalah komunikasi yang baik.

3. List kan do’s & donts’ kepada anak-anak 4 tahun ke atas ni. Terangkan kepada mereka. Cakap dengan nada tegas tapi still mesra. Cakap yang kamu semua kena bersikap baik supaya raya kita enjoy dan happy-happy sahaja. Kalau ada benda yang korang nak marah, cakap dengan Ummi dulu. Faham dak? hihihi

Contoh: 1. Cakap elok-elok 2. Duduk elok-elok 3. Minta izin kalau nak sesuatu

Pengalaman saya handle anak-anak sebegini, bila kita beritahu awal, faham kan mereka, bagi penerangan, mereka akan lebih mudah di handle daripada sikap kita yang tak mahu bercakap, tak nak komunikasi dengan anak, sebab kita rasa anak tak akan faham. Itu sangat silap!

4. Bagi anak-anak yang bawah 4 tahun – Ini sedikit mencabar sebab mereka masih kecil. Kurang faham. Tak boleh tolerate. Ego sentricnya tinggi. Nak berebut saja. Tak boleh orang ambil barang dia. Jadi kita sebagai mak ayah kena extra peka, extra observant, extra careful. Ayah jangan buat-buat tak nampak, buat-buat tak dengar. Tak yah nak jadi YB sangat, bual-bual lama sangat sampai mak seorang saja yang layan anak yang mengamuk. Mak pula, tak yah nak gosip lebih sangat, anak tu dah ada bunga-bunga mengamuk, kita kena bertindak pantas.

5. Bila anak mengamuk, apa nak buat? – 1st kalau dari mula kita dah nampak bunga-bunga kemengamukan tu lagi senang kita nak handle. Tapi kalau lambat agak sukar. So, macam saya cakap tadi, kita jangan sikit pun lepas pandang. kita extra sensitif dengan pergerakan anak. Bila nampak anak start nak mengamuk, terus cuba pujuk dia. Bawa dia ke tempat yang lebih selesa dan lapang.Bawalah keluar rumah sekejap. Ajak tengok burung terbang ke, lori lalu lalang ke….janganlah pujuk dari jauh. Atau harap orang lain nak pujuk anak kita. Kita lah kena proaktif.

6. Bagi mengelakkan anak mengamuk dengan mudah, bawalah mainan kesukaannya atau buku kesukaannya. Bawa snack dan air. Pastikan anak makan. Dia kenyang. Baju yang dia pakai sesuai dengan dia. Tak panas. Semua ni sangat penting walaupun nampak remeh.

7. Beraya mengikut kemampuan anak kita. Ya kita ni orang dewasa, kita kuat. Kita tahan sabar. Kita ni tahan penat. Tapi anak kita kecil lagi. Sebab tu perancangan raya tu tadi sangat penting.

Kalau konvoi macamana?

Pandai-pandailah kita. Minta izin tenangkan anak dulu ke. Bincang elok-elok dengan peserta konvoi ke. Kita pun tengok-tengok lah anak orang lain. Kalau anak orang lain dah mengamuk, offerlah untuk bantu atau rehatlah sekejap ke macamana kan.

8. Nak jaga anak ke nak tolong kat dapur? – 1st sekali, bagi anak tu kat suami. Kita nak tolong kat dapur ni. Suami mesti faham punya kan? Kalau suami tak dapat jaga, bawalah anak tu sekali kat dapur. Selagi anak ok, selagi tu lah kita tolong kat dapur. But by the time dia dah mula mengamuk ke nak menyusu ke, saya rasa mak/mak mertua, ipar duai pasti akan faham betul tak? Sebab dari mula kita cuba membantu. Bukan terus menyorok dalam bilik. Apa yang penting???? Ya….Kerjasama


Nabil Tak Mampu Bercuti Tanpa Anak-Anak, Kongsi Tip Anak Tak Meragam Bila Bercuti!

Bercuti bukanlah satu perkara yang kerap dilakukan Nabil Ahmad bersama isteri dan anak-anak. Jadual tugasannya yang agak padat sepanjang tahun membuatkan dia terpaksa memilih masa yang sesuai dan menetapkan lebih awal untuk bercuti dan merehatkan dirinya.

“Biasanya kita rancang lebih awal, contoh kalau nak bercuti tahun depan, tahun ni kita lock siap-siap tarikh dan tempah lebih awal. Jadi bila dah sampai masanya, dah ada tarikh dan bila dah tiba masanya terus pergi sahaja.

Saya kerap juga keluar negara untuk shooting atas urusan kerja jadi sambil-sambil tu bolehlah sekali berjalan-jalan. Kalau membolehkan saya bawa keluarga, saya akan bawa sekali dan kalau tidak, kita ikut perancangan asal, tempah lebih awal supaya dapat lock tarikh.

Kalau saya bercuti tak bawa isteri dan anak-anak tu mustahillah bagi saya. Bercuti memang relaks bagi saya tapi lebih relaks lagi bila isteri dan anak-anak ada sekali dengan saya.

Saya tak boleh cuti sorang-sorang dan memikirkan apa isteri dan anak-anak buat di rumah. Saya memang tak boleh, kalau kerja tu lainlah. Kalau bercuti mungkin tidak,” begitu tegas anak jati kelahiran Mambau, Negeri Sembilan ini.

Sehingga kini kata Nabil, dia sudahpun membawa keluarganya ke beberapa buah negara antaranya Bali, Indonesia, Tokyo, Jepun, Gold Coast di Australia, Singapura dan juga Puchet, Thailand.

Namun akui Nabil dalam kesemua negara yang pernah dilawatinya bersama keluarga ini, Tokyo, Disneyland di Jepun adalah destinasi paling menggembirakan dan bermakna buatnya dan anak-anak.

“Saya gembira bila tengok anak-anak saya seronok bermain di Disneyland. Mereka suka sangat. Kalau anak-anak seronok, itu dah cukup membahagiakan saya,” luah bapa penyayang ini lagi.

Ketika ditanya bagaimana dia dan isteri berdepan dengan masalah atau situasi yang kurang enak ketika bercuti. Maklum sahaja banyak ragam anak kecil jika mereka masih tidak biasa atau tidak selesa dengan satu-satu keadaan. Namun kedua pasangan romantis ini cukup tenang dan punya cara mereka sendiri dalam mengawal permata hati kesayangan mereka ini.

“Kalau diikutkan banyak cabarannya bila bawa anak kecil ke luar negara. Dulu masa pertama kali bawa anak-anak, maklumlah time tu pun kewangan tak berapa memberangsangkan untuk naik bisnes class, jadi kami ambil tiket ekonomi sahaja.

Biasanya kami beli tiga tiket sahaja dan adakalanya bila Mika nak baring, jadi huru haralah juga. Itu belum lagi bila Medyna tak mahu duduk di dalam bassinet dan terpaksalah saya dukung dia dan pusing satu kapal terbang, jalan ke depan dan ke belakang. Tapi pengalaman tu sangat best bagi saya.

Sehingga kini kalau setiap kali pergi bercuti untungnya saya dan isteri tak pernah berhadapan dengan karenah anak-anak. Pernah tertinggal stroller tu adalah..tapi tak pernahlah lagi anak demam atau sakit. Memang percutian pun best.

Biasanya kami akan beli seat lebih untuk anak-anak supaya lebih selesa. Tapi pengalaman sebelum ini kami hanya tempah bassinet sahaja sebab ketika itu anak saya masih kecil. Bila anak dah bangun, kalau dia meragam dan tak mahu duduk, saya memang akan bawa dia berjalan pusing-pusing sampai dia reda,” katanya.

Kata Zira, isteri kesayangan Nabil, “Tak sukar nak bawa anak-anaknya bercuti malah mereka tak banyak ragam. Sebelum naik flight biasanya kami biarkan mereka bermain puas-puas dulu. Makan pun penting juga, bila dah kenyang mereka memang tak banyak ragam dan terus tertidur. Kalau dalam flight siap semua barang mainan, gula-gula dan makanan mereka insyallah mereka tak meragam,” ujarnya lagi.

Zira Persiapkan Segalanya

Setiap kali bercuti, orang yang paling sibuk pastinya wanita bergelar isteri dan ibu. Persiapan menjelang harinya ibarat mengira hari untuk menyambut hari raya. Begitulah wanita.

Tidak terlepas hal ini yang dilakukan oleh isteri kesayangan pengacara program Meletop ini. Bagi Zira, dia harus memperlengkapkan segala keperluan anak dengan sebaiknya.

“Susu, ubat demam, diapers, baju secukupnya, thermometer dengan biskut kegemaran masing-masing antara benda wajib yang mesti di bawa bersama.

Kalau bercerita soal persiapan dan baju-baju yang bakal di bawa, tak adalah perlu sedondon, cukup sekadar selesa dan sesuai dengan keadaan cuaca,” katanya ringkas.

Bagi ibu jelita ini lagi, pengalaman pertama kali membawa kedua-dua anaknya ke Jepun adalah pengalaman indah dan cukup menyenangkan baginya dan suami.

“Ingat lagi saya, ketika itu umur Mika baru 4 tahun, manakala Medyna pula baru sahaja 3 bulan. Memang bawa kedua-duanya langsung tak banyak ragam dan tak banyak karenah.

Cuma ketika berada di sana, kami banyak gunakan pengangkutan awam dan lebih senang memilih keretapi untuk bergerak ke sana ke mari. Jadi sedikit sukar untuk naik turun tangga dengan stroller ditambah pula dengan kedua-duanya yang memang langsung tak mahu turun dari stroller. Sedikit mencabar buat saya namun ianya satu pengalaman yang cukup menyeronokkan.

Kalau setiap kali bercuti, saya biasanya cari tempat yang sesuai dengan anak-anak dulu kemudian barulah cari tempat untuk kami bershopping pula,” luahnya lagi.


“Saya Tetap Minta Maaf & Ada Masa Untuk Anak.” Cara Didikan Vie Shantie, Anak Pun Jadi Pemaaf, Lembut Hati & Tak Melawan!

Setiap ibu bapa pasti punya cara tersendiri dalam mendidik anak-anak.Tetapi matlamatnya tetap sama, mahu anak-anak menjadi orang berguna apabila besar kelak.

Justeru, pendekatan tegas, berlembut atau sebagainya bergantung kepada penerimaan anak-anak. Tak salah jika ibu bapa meminta maaf sekiranya ada kesilapan dan daripada situ anak-anak boleh belajar.

Itulah pendekatan yang dikongsikan oleh Datin Vie Shantie dalam menerapkan nilai-nilai murni dalam jiwa anak-anaknya. Sementelah, mereka kini semakin membesar, pasti didikan yang baik membantu mereka dalam kehidupan seharian.

MasyaAllah TabarakaAllah… Sungguh tak sedar pun masa berlalu, bulan 5 tahun ini @viezaarakhan bakal masuk usia remajanya 13 tahun 🥺 Walaupun dia terlalu muda, tetapi terlalu banyak sudah pencapaian-nya yang sungguh membanggakan.

Dia merupakan anak yang tidak pernah berkasar pada orang tua, tak pernah mengeluh, tak pernah melawan saya walaupun sekali, tak pernah membantah apapun keputusan yang saya buat untuk masa depannya.

“Apapun yang saya katakan sekalipun meninggikan suara, dia tetap jawab dengan nada lembut dan santun ‘OK, MUMY.. SORRY MUMY’. Terkadang saya yang kesian dan datang kepadanya untuk minta maaf.

“Walaupun kita penat bekerja, kita sara mereka, berikan kehidupan yang terbaik buat mereka tapi saya tetap ingin meminta maaf kepadanya agar perasaan dia selalu ‘terjaga’.

“Saya mahu tinggalkan hanya kenangan manis difikiran mereka terhadap saya sebagai ibu yang melahirkan dan mendidik mereka. Saya mahu mereka tahu yang saya tidak pernah sesekali akan membiarkan mereka ‘jawab soalan yang berlegar dalam fikiran mereka tanpa ada jalan penyelesaiannya.

“Saya tahu long way to go lagi untuk saya mendidik dan menjaga mereka sampai mereka besar (sekiranya mereka atau saya masih panjang umur, inshaa Allah).

“Tapi satu yang saya nak pastikan untuk anak-anak saya adalah, walau apa sekalipun berlaku, setiap hari saya akan ambil sedikit masa buat mereka, just to ask them ‘how was your day sayang’ and telling them that i really love them with all my heart 💜 Syukur

“Alhamdulillah, Allah SWT ANUGERAHKAN saya anak-anak yang baik. Semoga Allah SWT kekalkan sifat mereka begini sampai bila-bila, inshaa Allah 💜 #Vsk #VieZaara #MyFirstBorn #AnakSolehah #Berakhlak #Berilmu #Beriman 💜’

Vie Shanti sebelum ini pernah mendirikan rumah tangga dengan pelakon popular, Datuk Eizlan Yusof dan mereka dikurniakan tiga cahaya mata , Vie Zara, 13, Zareef Yusof, 11 dan Vie Zaara, 8.

Selepas berpisah, Vie kemudiannya bertemu jodoh dengan Datuk Seri Rahman Dahlan dan dikurniakan seorang cahaya mata Vie Raissa , 1 tahun 1 bulan.


Ubat Tradisi Sakit Gout Amalkan Je Yang Ni Untuk Redakan Kesakitan. Ramun Pun Mudah Dapat, Boleh Buat Sendiri!

Bila bercakap tentang Gout, lazim kita membayangkan  keadaan di mana ibu jari kaki akan menjadi merah, panas, bengkak dan dikatakan ianya tersangat sakit. Gout juga boleh menyerang di bahagian sendi-sendi lain seperti buku lali, lutut, pergelangan tangan dan jari.

Serangan selalunya berlaku secara tiba-tiba, kerap kali semalaman. Sendi yang diserang menjadi bisa sehinggakan geseran dengan selimut pun begitu menyeksakan. Rasa sakit mungkin berlarutan berhari-hari, atau sekurang-kurangnya 1-2 minggu untuk reda jika tidak dirawat.

Lantaran itu, selain mengamalkan ubat-ubatan yang dibekalkan oleh doktor, anda juga bolehlah mengamalkan beberapa petua yang dikongsikan ini sebagai usaha  dalam mengurangkan kesakitan yang ditanggung dan sekali gus diharapkan sembuh daripada penyakit tersebut.

Ramuan Ubat Herba Untuk Gout
Salah satu caranya anda boleh amalkan minum air kisaran nanas. Nak tahu detail bahan-bahan dan cara penyediaannya, baca perkongsian penuh di bawah ini.

Anda boleh memproses nanas menjadi jus untuk merawat gout. Inilah resipi untuk membuat jus nanas untuk ubat gout.

Bahan :-
100 gram buah nanas
1/2 cawan jus limau nipis
1 sudu teh air halia
6 helai daun pudina

Caranya :-
Cuci nanas dan daun pudina dengan bersih. Kemudian, masukkan semua bahan ke dalam pengisar. Setelah sebati dan sebati, anda minum jus nanas semasa sejuk.
Minum jus nanas secara berkala.

Tulisnya, petua ini perlu diamalkan 3 bulan sekali. InsyaAllah baik untuk merawat sakit sendi dan Gout

Bahan-bahan:

sebiji Nqnas
250gm lobak putih
3 biji buah keras

Lagkah 1 : Blend semuanya.

Langkah 2 : Tapis

Langkah 3 :Sediakan untuk diminum dan pada peringkat awal  amalkan minum 3 bulan sekali.


Ini 20 Amalan Seharian Catatan Allahyarham Tuan Guru Ismail Kamus.

Kehebatan pendakwah agama ini memang tidak dapat dinafikan. Namun semalam kita semua dikejutkan Dato’ Ismail Kamus dilaporkan menghembuskan nafas terakhir pada pukul 12.30 tengah malam 8 Mei di kediaman beliau di Ampang. Berita duka itu dimuatnaik di status page Facebook Pusat Rawatan Islam Darussalam Malaysia diasaskan arwah.

Menerusi facebook, seorang lelaki berkongsi jadual kehidupan seharian yang pernah catat oleh Allahyarham Tuan Guru Dato Haji Ismail Kamus. Sebuah rutin kehidupan yang dicemburui. Moga kita muhasabah diri dan jadikan penyuntik semangat diri untuk menjadi lebih baik.

IKUTI PERKONGSIAN INI

Disusun oleh: Allahyarham Tuan Guru Dato Haji Ismail Kamus

1. Bangun Malam (sekitar jam 3 pagi)
– Mandi dan ambil wuduk.

2. Solat Sunat Wuduk.

3. Solat Sunat Taubat.

4. Solat Sunat Tahajjud (8 rakaat).

5. Solat Sunat Hajat (mintak Allah makbulkan permintaan kita, bila2 masa kita mintak).

6. Solat Sunat Witir 3 rakaat.

7. Istighfar

( أَسْتَغْفِرُ اللَّهَ الْعَظِيمَ الَّذِي لَا إِلَهَ إِلَّا هُوَ الْحَيَّ الْقَيُّومَ وَأَتُوبُ إِلَيْه ) 100X

8. Tahlil
( لاَ إِلَهَ إِلَّاالله ) 300X

9. Baca Doa Nabi Yunus

( لاَإِلَهَ إِلاَّ أَنْتَ سُبْحَا نَكَ إِنِّيْ كُنتُ مِنَ الظَّا لِمِيْنَ ). 40x

10. Tasbih 40x

( سُبْحَانَ اللَّهِ وَ الْحَمْدُ لِلَّهِ وَ لاَ اِلهَ إِلاَّ اللَّهُ وَ اللَّهُ أَكْبَرُ ) 40X

11. Solat Sunat Fajar.

12. Solat Subuh.

13. Baca Yaassin lepas subuh.

14. Solat Sunat Dhuha 6 rakaat.

15. Solat Zohor.
– Solat sunat sebelum
– Solat sunat selepas

16. Solat Asar.
– Solat sunat sebelum

17. Solat Maghrib.
– Solat sunat selepas

18. Solat Isya’
– Solat sunat sebelum
– Solat sunat selepas

19. Sebelum tidur baca :
– Al-Quran
– surah Al-Mulk
– surah Sajjadah
– surah Al-Waqiah

20. Setiap hari mesti sedekah, walaupun sedikit.

“Didunia bukan tempat untuk berehat, tetapi tempat untuk beribadat.”

BILA ALLAH TIDAK MAHU KAN KITA

Kata Ulama, apabila Allah tidak mengkehendaki kita lagi :

🔸Allah akan sibukkan kita dengan urusan dunia.
🔸 Allah akan sibukkan kita dengan urusan anak-anak.
🔸Allah akan sibukkan kita dengan urusan perniagaan.
🔸Allah akan sibukkan kita dengan harta.
🔸 Allah akan sibukkan kita dengan mencari pengaruh pangkat dan kuasa.

🔸Alangkah ruginya kerana kesemuanya itu akan kita tinggalkan. Sekiranya kita mampu bertanya pada orang-orang yang telah pergi terlebih dahulu menemui Allah SWT dan jika mereka diberi peluang untuk hidup sekali lagi sudah semestinya mereka memilih tidak lagi akan bertarung bermati-matian untuk merebut dunia.

🔸Tujuan kita diciptakan adalah untuk menyembah Allah dan beribadat kepada Allah SWT. Sebenarnya apa yang kita dapat dari habuan dunia ini telah pun ditentukan oleh Allah SWT.

🔸 Kita mungkin cemburu apabila melihat orang lain lebih daripada kita dari segi gaji, pangkat, harta, kereta mewah dan rumah besar.

🔸 Kenapa kita tidak pernah cemburu melihat ilmu dan amalan orang lain lebih daripada kita. Kenapa kita tidak pernah cemburu melihat orang lain bangun disepertiga malam untuk solat tahajjud.

🔸Kita cemburu melihat orang lain tukar kereta baru, tetapi jarang kita cemburu melihat orang lain boleh khatam Al-Quran sebulan 2 kali.

🔸Kesemua petanda-petanda ini menunjukkan dunia akhir zaman apabila duit, pangkat dan harta mengatasi segalanya.

🔸 Setiap kali menyambut hari jadi kita sibuk hendak raikan sebaik mungkin tetapi kita telah lupa dengan bertambahnya umur kita maka kita akan dipanggil oleh Allah SWT semakin dekat.

🔸 Kita patut bermuhasabah mengenai bekalan ke satu perjalanan yang jauh yang tidak akan kembali lagi buat selama-lamanya.

🔸Sesungguhnya mati itu benar, alam kubur itu benar, pertanyaan munkar dan nakir itu benar, mahsyar Allah itu benar, syurga dan neraka itu benar.

(Jom kita kongsikan tazkirah ringkas yang banyak memberi kesedaran bahawa dunia ini hanya sementara dan Akhirat itu kekal abadi)

tazkirah hati
C&P

#Share ilmu ini untuk peringatan semua. Semoga bermanfaat untuk dikongsi bersama sahabat maya. Àamiin


“Untuk Bahagia Kita Perlu Membahagiakan…” Cikgu Ni Kongsi Pengalaman Hidup, Jadikan Inspirasi.

Setiap kesenangan yang dikecapi hari ini tidak mustahil sebelum itu punya jalan ceritanya yang tersendiri. Mungkin orang melihat kehidupan kita sekeluarga nampak senang semua ada, namun kesusahan hidup tiada siapa pun tahu melainkan diri sendiri.

Ini  sebagaimana apa yang dikongsikan oleh Cikgu Mohd Fadli Salleh ini, semoga kisah pengalaman hidupnya ini dapat menyuntik inspirasi buat yang membaca.

Ini perkongsiannya.

“Cikgu tak apalah. Banyak duit, boleh la melancong sana sini bawa family. Kami yang biasa-biasa ni mana la mampu.”

Aku kahwin 11 Jun 2009. Dari hari pertama perkahwinan hingga Disember 2018, aku tak pernah bawa keluarga melancong ke mana-mana.

Hampir 10 tahun perkahwinan, kami hanya ke tempat yang dekat dengan rumah seperti pantai, air terjun, supermarket or pasar malam je.

Gitu je lah pusing-pusingnya dalam tempoh hampir 10 tahun perkahwinan. Pergi pasar malam bawa isteri dan anak-anak tu umpama bawa mereka menikmati sakura gugur di Jepun dah rasa masa tu.Kerana hanya itu kemampuan aku.

Kegembiraan Buat Keluarga

Aku cuma cikgu biasa. Gaji kecik, hidup pula dikota raya yang sangat menyesakkan dada. Namun aku ada satu semangat. Aku ada satu rasa tanggungjawab. Aku ada satu kemahuan yang tinggi.

Aku ada satu perasaan yang ingin memberi kegembiraan dan kebahagiaan seberapa banyak yang aku mampu kepada keluarga aku.

Tapi aku poket aku tak mampu. Memang tak sampai akhir bulan dah kekeringan. Aku takkan sesekali membuat pinjaman hanya untuk berjoli sakan dan enjoy sana sini. Bukan begitu caranya.

Keluar Pagi Balik Pagi

Tahun demi tahun, tanggungjawab makin bertambah dengan bilangan anak dan kos sara hidup. Bermula 2015 aku tidak lagi boleh mengharap gaji secara bulanan. Aku mula menjual air tin, menjual air mineral. Jam 2 pagi ke NSK mencari air.

2016 aku jual kasut bundle di downtown Cheras. Masa tu mengajar sesi petang. Balik saja sekolah, mandi, makan nasi, terus angkut kasut muat but buka meja di downtown.

Dari jam 8 malam keluar, pulangnya jam 5 pagi. Tidur sekejap bangun ke sekolah pula. Begitulah rutinnya. Jual air tetap jual juga.

Kerja macam kerbau. Aku dah kerja mengalahkan kerbau. Masa rehat kerbau lagi banyak dari masa rehat aku. Keluar pagi balik pagi. Dah macam zombie aku rasa. Masa dengan keluarga makin tiada. Sedangkan kewangan tak adalah berubah sakan. Ada la skit-sikit tambahan.

Masa ni aku duduk berfikir. Kenapa rezeki aku sempit. Kenapa susahnya nak tarik rezeki. Kenapa Tuhan bagai menjauhkan rezeki dengan aku. Aku duduk, aku fikir, aku muhasabah diri betul-betul. Di mana silapnya. Kenapa begitu kejam kehidupan pada aku.

Aku bukan meminta lebih. Aku tak minta Ferrari. Aku tak minta rumah agam. Aku tak minta gaji beratus ribu sebulan. Aku cuma mahu kehidupan yang lebih selesa buat keluarga aku.

Aku rasa loser gila. Simpanan langsung tak ada. Apa yang dicari, cepat sahaja habis entah ke mana. Sedangkan aku tak mencuri, segala modal kerja buat aku modal yang halal.

Abah dan ma perasan aku memang kacau masa ni. 2016 tahun betul-betul ujian buat aku. Hubungan dengan isteri jadi jauh. Selalu juga bermasam muka. Aku pula jenis tak pernah meluah apa-apa masalah kepada sesiapa. Tidak kepada isteri. Tidak juga kepada ma dan abah.

Namun naluri seorang ibu tu tinggi. Sangat tinggi. Dia tahu aku tengah sangat susah. Ma tahu aku sangat serabut. Ma dapat rasakan hidup aku penuh kekacauan. Ma telefon aku,

“Li. Kembali pada Tuhan. Kita hidup berTuhan. Solat kena jaga. Jauhi maksiat. Jauhi segala benda yang Tuhan haram. Li kena pergi Mekah sucikan diri. Buang segala kekotoran yang melekat tu. Minta sungguh-sungguh pada Tuhan. Menangis, mohon betul-betul.”

“Nak pergi macamana, Li tak ada duit. Langsung tiada simpanan ni. Tak apalah. Ma ada simpan duit yang anak-anak bagi. Yang abah bagi saban bulan. Pergilah.”

3 minggu sahaja dari tarikh ma call aku, aku sudah memijak tanah haram. Seorang diri aku pergi mencari diri yang hilang. Mencari tujuan hidup yang makin kelam. Mencari kebahagiaan yang makin terendam.

Aku hadap segala ujian sendiri di sana. Demam seorang diri. Menggigil seorang diri. Aku panjat Bukit Ajyad. Aku cari tok guru orang kita yang menetap di sana.

Aku minta mereka doakan aku. Setiap orang asing yang aku temui sepanjang jalan menuju Masjidilharam, aku minta mereka doakan kau.

“Doa ana.”

Itu je yang aku ucap setiap kali jumpa sesiapa yang mendekati aku.

Untuk Bahagia Perlu Membahagiakan

Sebaik pulang dari umrah, aku merenung lebih dalam. Aku membaca perkongsian positif yang ada. Aku cari di mana punca keberkatan rezeki. Aku mencari bagaimana untuk hidup bahagia.

Dan apa yang aku jumpa, untuk bahagia kita perlu membahagiakan.

Dari situ aku turun padang membantu fakir miskin dan anak-anak yatim. Walau masa tu aku sendiri tak berduit, namun aku bantu sekadar yang mampu.

Setiap kali ziarah, aku minta mereka doakan aku dan para penyumbang.

“Doakan saya. Doakan saya. Doakan saya.”

Itu yang aku duduk ulang-ulang dari dulu. Benarlah, bila kita bantu orang, Tuhan akan hantar orang baik-baik mendekati kita. Yang percaya pada kita. Yang sudi mengirim duit sampai puluhan ribu pada aku untuk disalurkan kepada orang miskin dan anak yatim.

Betapa mereka percaya pada aku yang bil letrik tertunggak, yang bank call nak tarik kereta. Mereka serah bulat-bulat tanpa minta bukti, tanpa usul periksa.

Dan inilah ujian yang besar. Ujian keikhlasan dan ujian amanah orang.

Aku sampaikan 100% kiriman orang. Tidak ada seringgit aku ambil untuk diri waima untuk mengisi minyak motor. Tiada seringgit aku ambil untuk buat makan nasi walau aku tak berduit sesen untuk membeli makanan tika itu.

Itu amanah orang. Abah pesan, jaga amanah lebih dari jaga nyawa sendiri. Aku pegang itu ketat-ketat dalam hati.

2017 aku mula menulis buku. Walau keuntungan kecil, aku terus saja. Senaskah buku yang dijual, royalti aku sekitar RM1 sahaja. Kalau aku jual sendiri, dapat la dalam RM5 untung senaskah.

Walau senaskah orang nak COD, aku tunggu tepi jalan kadang sampai sejam. Hanya untuk RM5 tuan tuan.

Apa yang aku dapat, aku simpan sebahagian, sebahagian yang lain aku bagi kat ma abah, sebahagian yang lain aku belanja isteri dan anak-anak, sebahagian yang lain aku sedekahkan yang aku sendiri sampaikan dengan tangan ini.

Dari situ bermula perubahan dalam ekonomi aku. Tuhan kirim puluhan ribu netizen follow aku. Tuhan kirim orang baik-baik mendekati aku. Tuhan kirim orang-orang berjaya mendekati aku.

Mereka dengan rela, mereka dengan ikhlas mengheret tangan aku membuka peluang aku bekerjasama dengan mereka. Mereka ajar satu persatu dengan rela tanpa caj apa-apa.

Mereka hanya ingin berkawan dengan seorang cikgu biasa yang tiada apa-apa ini.

Mereka tidak kisah duduk semeja dengan orang yang bil letriknya dah sampai surat merah, yang saban bulan makan berhutang di kantin.

Sedikit demi sedikit aku mula menyimpan. Aku main kutu, aku potong tabung haji. Dan aku perbanyakkan sedekah dan zakat. Nafkah untuk isteri, duit bulanan untuk ma dan abah aku naikkan dari masa ke semasa bila income bertambah.

Aku tidam enjoy untuk diri sendiri. Tidak.

Aku masih naik Ex-5 buruk yang dibeli second hand sahaja. Telefon aku telefon second hand juga. Ada lebih, aku simpan sebahagian, beri pada keluarga sebahagian, dan sebahagian wajib untuk sedekah dan zakat.

Dan buat kali pertama aku bawa isteri, anak-anak, mak dan adik-adik ipar melancong ke Kundasang, Sabah pada 10 Disember 2018.

Itulah kali pertama kami melancong setelah simpanan dan kewangan aku makin kukuh. Ya tuan tuan. Kalian yang baru follow aku, inilah antara kisah kehidupan aku. Aku bukan kaya asal.

Aku bukan lahir atas dulang emas. Aku makan tidak disuap oleh dayang. Aku usaha. Aku usaha. Aku usaha. Dan yang pasti, kembalilah pada Yang Maha Esa. Kunci segala bahagia, kunci segala rezeki, kunci segala rahsia ada ditanganNya.

Semoga sedikit perkongsian ini tidak membuat aku rasa lebih dari sesiapa. Aku cuma seorang hamba. Aku cuma seorang bapa. Aku cuma seorang suami. Aku cuma seorang lelaki yang gigih mengubah nasib diri demi keluarga.

Aku sentiasa berdoa agar aku sentiasa menunduk. Tidak sombong tidak ujub.

“Tuhan jangan kau izin aku lupa. Jangan kau biarkan aku mendepang dada. Pasakkan hatiku pada kaki. Paksakan ku tunduk sehingga mati.”

– Terbang Tunduk –


Berapa Yang Perlu Anda Kena Simpan Sebulan? Ini 5 Tabung Kecemasan Yang Wajib Ada.

Ramai orang masih belum tahu kepentingan dan faedah menyimpan wang. Bagi kebanyakan orang, menyimpan wang secara konsisten adalah amalan kuno dan dikatakan hanya untuk kanak-kanak dan tidak praktikal untuk dilakukan.

Hakikatnya menyimpanan wang adalah untuk masa depan. Mungkin bagi yang masih merasakan diri masih muda tidak nampak kelebihan menyimpan wang tetapi ia akan nampak kepentingannya apabila sudah berusia dan mempunyai anak.

Merancang kewangan buat keluarga sebenarnya salah satu cara untuk kita belajar menyimpan dengan bijak. Jadikan tabiat menyimpan satu keperluan yang penting.

Namun tahukah anda bahawa untuk memastikan anda mempunyai kewangan yang kukuh pastikan anda mempunyai tabung kecemasan. Apa itu tabung kecemasan? Bagaimana untuk menyediakannya? Nak tahu lanjut ikuti panduan ini. Ilmu kewangan yang kita kena ambil peduli.

5 tabung kecemasan yang kena ada

Berapa yang perlu anda simpan sebulan? Adakah 10%, 20% atau 50% dari pendapatan yang anda terima? Setiap orang mempunyai matlamat kewangan yang berbeza. Jadi, jumlah simpanan yang perlu mereka simpan juga tidak sama.

Untuk membuat simpanan setiap bulan, perkara utama yang anda perlu lakukan adalah dengan menentukan matlamat bagi setiap simpanan. Contoh matlamat yang anda boleh buat adalah seperti perubatan, pelaburan, deposit rumah, melancong dan lain-lain lagi.

Namun, hanya beberapa jenis simpanan serta matlamat sahaja yang anda perlu utamakan supaya anda tidak tersilap langkah di kemudian hari. Kami kongsikan lima jenis tabung simpanan yang anda perlu ada.

1.Kecemasan
Tabung simpanan yang paling penting adalah tabung untuk kecemasan. Jumlah simpanan yang perlu anda simpan adalah tiga (3) bulan gaji anda. Ini bermakna, jika gaji anda adalah RM2,000 sebulan, tabung kecemasan ini memerlukan simpanan sehingga RM6,000.
Jumlah simpanan setiap bulan yang disarankan adalah sebanyak 10% dari gaji anda. Jika gaji anda adalah RM2,000 sebulan, anda hanya perlu simpan RM200 sebulan di dalam tabung kecemasan ini. Pada masa yang sama, anda memerlukan 30 bulan untuk menjadikan tabung kecemasan tersebut menjadi RM6,000.
Kenapa perlu ada tabung kecemasan?Tujuannya adalah untuk membantu anda ketika anda sedang keadaan yang memerlukan seperti kenderaan rosak, kehilangan barang berharga dan lain-lain lagi. Apa yang lebih penting lagi adalah tabung kecemasan ini mestilah mudah dicairkan dan boleh digunakan dengan cepat apabila anda memerlukannya.

2.Perubatan
Seterusnya, tabung perubatan juga satu simpanan yang perlu anda ada. Maksud perubatan disini adalah anda perlu mengambil pelan perlindungan dengan caruman antara 5% hingga 10% dari gaji anda. Jika anda bergaji RM2,000 sebulan, caruman yang digalakkan adalah antara RM150 hingga RM200.
Tabung simpanan atau pelan takaful ini penting supaya anda tidak terbeban dengan kos perubatan yang semakin meningkat. Tabung simpanaan perubatan ini juga dipanggil sebagai satu pelaburan terhadap diri sendiri. Anda melaburkan satu perlindungan terhadap diri anda supaya simpanan dan duit anda tidak habis digunakan untuk membayar kos perubatan yang tinggi.
Setiap syarikat takaful mempunyai pelbagai jenis produk yang memberikan manfaat yang berbeza mengikut kehendak pelanggan. Oleh itu, pastikan anda membuat bancian terlebih dahulu terhadap beberapa jenis pelan perlindungan yang ditawarkan.

3.Pelaburan
Tabung simpanan untuk pelaburan pula adalah bergantung kepada jenis pelaburan yang anda ingin sertai. Jika pelaburan seperti amanah saham atau ASB, anda boleh simpan 20% hingga 30% dari pendapatan anda kerana pelaburan ini mampu memberi pulangan yang baik.
Selain itu, jika anda mahu melabur dalam instrumen yang memerlukan satu modal yang besar seperti pelaburan hartanah, anda boleh jadikan tabung simpanan ini untuk mengumpul deposit awal iaitu sebanyak 10% dari harga rumah.
Anda perlu memiliki beberapa pelaburan untuk meningkatkan pendapatan anda sama ada melalui dividen atau sewa yang diterima.

4.Rumah (impian)
Memiliki rumah sendiri menjadi impian setiap orang. Namun, masalah harga rumah yang semakin mahal menjadi satu penghalang utama untuk mendapatkan rumah ini. Oleh sebab itu, satu tabung simpanan untuk dijadikan sebagai deposit rumah sangat penting untuk anda miliki.
Jika anda mahukan rumah yang mahal, jumlah simpanan yang perlu anda buat setiap bulan juga mestilah satu jumlah yang tinggi. Begitu juga sebaliknya. Jika anda boleh bermula lebih awal dengan membuat simpanan ini, anda berpeluang untuk memiliki rumah idaman anda dengan lebih cepat.
Jika mengumpul deposit untuk beli rumah sendiri terlalu tinggi bagi anda, anda boleh tukar tabung simpanan rumah ini menjadi tabung modal perniagaan. Untuk mulakan satu perniagaan, anda perlukan modal sebagai bahan pemasaran dan pemilikan produk.

5.Percutian (reward)
Ini adalah tabung terakhir yang patut anda miliki. Mungkin anda sudah penat dengan matlamat kewangan yang membuatkan anda sakit kepala memikirkannya. Oleh itu, anda boleh rehatkan diri dengan pergi bercuti di dalam atau luar negara.
Tabung simpanan ini sangat penting bagi memastikan hidup anda menjadi seimbang dan juga pada masa yang sama dapat melepaskan segala tekanan kerja.
Jika anda bekerja dengan majikan, anda bernasih baik kerana mempunyai simpanan KWSP untuk masa hadapan anda. Bagi mereka yang tidak mempunyai simpanan KWSP, mungkin boleh memikirkan untuk memiliki satu simpanan untuk kegunaaan hari tua mereka.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Cerita Keluarga Kalau Boleh Simpan Dalam Selimut, Jangan Buka Aib…” – Ashraf Muslim

Sering tular di media sosial kisah rumah tangga suami isteri yang bergolak. Tidak cukup dengan itu, ada dalam kalangan pasangan secara terbuka mendedahkan aib pasangan bagi membuktikan mereka ‘jaguh’ dalam pergolakan itu.

Tanpa kita sedar dalam hubungan suami isteri, antara perkara dilarang adalah mendedahkan aib pasangan masing-masing kepada orang yang tidak berhak mengetahuinya.

Baru-baru ini, pelakon Ashraf Muslim ada berkongsi pesanan agar setiap pasangan tidak perlu membuka aib pasangan sendiri di media sosial sebaliknya segera mencari jalan damai.

“Apa saja cerita mengenai keluarga ni kalau boleh simpan dalam selimut, jangan buka aib… kalau kita sebarkan di media sosial akan rasa kebaikan untuk diri tapi sebenarnya ia memberi ruang untuk nampak keburukkan diri.

“Saya rasa baik fasal keluarga ini simpan-simpan dan selesaikan masalah dengan sendiri, berbincang dengan hati terbuka. Kalau boleh betul, kita betulkan. Pasti ada jalannya.

“Bincanglah dengan baik, daripada gaduh jadi tak gaduh. Allah temukan dengan cara yang baik. Jadi carilah penyelaseaian sebab kita sebagai muslim, ada buat salah. Setiap masalah ada penyelasaiannya,” katanya.

Dalam pada itu, Ashraf antara selebriti yang mengamalkan hidup berpoligami turut menegaskan bahawa perlu adanya ilmu dalam hidup berpoligami.

“Kita yang kena tunjuk perkara-perkara yang baik. Yang tak baik itu kita cepat-cepat betulkan. Islam itu indah. Poligami juga sebenarnya indah.

“Bila kita buat keputusan tersebut, kita kena tahu apa yang perlu ada seperti ilmu, mencari dekat dengan tuhan, lihat kesan yang berlaku, apa yang akan berlaku dan apa yang perlu buat selepas itu. Kena faham.

“Mendamaikan isteri-isteri saya dengan menghormati mereka, berikan kasih sayang, berbuat baik dan jalankan tanggungjawab sebagai suami. Saya yakin benda itu akan berdamai.

“Tiada istilah bernasib baik dalam keluarga kita. Poligami ini bukan mudah. Kita kena faham dan belajar apa yang perlu,” kongsinya.

Untuk rekod, Ashraf bernikah dengan isteri pertamanya, Noor Dayana Lokman pada 24 september 2011 di Makkah.

Selepas empat tahun berkahwin, pasangan ini dikurniakan seorang anak lelaki bernama Anas Ashraf, 7.

Ashraf kemudiannya berkahwin dengan Wan Sakinah Ahmad Saburi di Thailand pada 7 Julai 2013 dan dikurniakan tiga orang cahaya mata iaitu Sarah Ashraf, 8, Adam Ashraf, 7, dan Safiyyah Ashraf, 3.

Sumber: mStar


Anak Itu Rezeki Tidak boleh Dibandingkan Dengan Duit. “Biar Anak Bertambah, Isteri Cukuplah Dua Orang.” Itu Respond Datuk Red.

Jarang muncul dikhalayak ramai menyebabkan ada peminat  yang tidak mengetahui penyanyi bernama Adira ini sedang hamil anak kedua. Selepas kelahiran anak pertamanya, Adira lebih banyak mendiamkan diri dan menguruskan anak dan rumah tangga.

Namun, gambar yang dikongsikan di dalam laman instagramnya membuatkan peminat beranggapan penyanyi kelahiran Negeri Di Bawah Bayu ini sudah berisi.

Nyata, telahan tersebut benar bila mana  Adira yang ditemui dalam satu majlis hari raya baru-baru ini mengakui sedang berbadan dua.

Ini merupakan anak kedua Adira dan kelapan bagi Datuk Red atau nama sebenarnya Datuk Seri Adnan Abu.

“InsyaALLAH, Adira akan bersalin pada bulan September nanti. Kali ini anak lelaki. Kali ini juga saya tak mahu letak nama panjang-panjang sebab takut lupa.

Menurut Datuk Red lagi, kandungan ini merupakan anak keduanya bersama Adira.

“Kalau diikutkan anak yang dikandung Adira sekarang adalah nombor 8 dalam keliuarga kami.

“Saya memang sukakan anak-anak. Kalau boleh nak 20 orang anak. Bagi saya inilah rezeki sebenarnya. Tak boleh dibandingkan dengan duit.

“Anak tambah tak apa tapi isteri cukup dua. Dua ini sudah mencukupi hidup saya,” ujarnya lagi.

Sumber: Sinar Harian Online


Tambah Doa Dan Bacaan Solat Taubat, Ini Penjelasan Ustaz Azhar Idrus. Take Note Ye.

Solat adalah amalan yang dihitung apabila kita dihisab oleh Allah SWT. Di samping itu,kita semua digalakkan untuk melakukan solat taubat. Namun, untuk melakukan amalan ini kita perlu tahu cara yang betul. Sebagaimana yang dijelaskan oleh penceramah agama terkenal, Ustaz Azhar Idrus menerusi persoalan yang ditanya di facebooknya.

IKUTI PERKONGSIAN INI.

BACAAN SOLAT TAUBAT

SOALAN :

Surah apakah yang perlu kita baca selepas baca fatihah pada solat taubat dan apakah doanya?

JAWAPAN :

Selepas membaca fatihah ketika mengerjakan solat sunat taubat adalah harus membaca sebarang surah yang dia suka.

Dan kata setengah ulamak afdhal dia membaca surah Al-Imran ayat ke 135 dan 136 kerana hadith Sayyidina Abu Bakar r.a. yang diriwayatkan olih Abu Daud dan Tirmizi.

Sebarang doa bolih di baca selepas menunaikan solat sunat taubat dan yang paling afdhal ialah doa yang mengandungi maksud memohon ampun kepada Allah atas kesalahannya itu.

Dari Abu Darda’ r.a. sungguhnya Nabi saw bersabda :

من توضأ فأحسن الوضوء ثم قام فصلى ركعتين أو أربعا، مكتوبة أو غير مكتوبة، يحسن فيهن الركوع والسجود ثم استغفر الله غفر له

Artinya : ”Siapa yang berwuduk dan dielokkan wuduknya itu kemudian berdiri ia sembahyang dua rakaat atau empat rakaat wajib atau sunat dan rukuk dan sujud ia dengan sempurna kemudian meminta keampunan kepada Allah nescaya akan diampunkan baginya.”(Riwayat At-Tabarani)

wallahua’lam

TAMBAH DOA DALAM SOLAT

SOALAN :

Antara tempat yang digalakkan berdoa di dalam solat ialah didalam sujud dan ketika membaca tahyat akhir sebelum salam.

Soalan saya adakah boleh kita menambah doa selepas membaca doa dari Nabi dengan doa kita sendiri seperti meminta anak-anak lulus dalam peperiksaan?

JAWAPAN :

Doa yang paling afdhal dibaca olih seorang samada di dalam solat atau diluarnya adalah doa yang terdapat di dalam Quran dan hadith.

Akan tetapi harus seorang itu berdoa dengan selain doa yang terdapat di dalam Quran dan hadith yaitu apa sahaja doa yang dia suka sekalipun meminta perkara yang berkait dengan dunia dengan syarat dalam bahasa arab.

Berkata Imam Nawawi :

ولا يجوز ان يخترع دعوة غير مأثورة ويأتى بها العجمية بلا خلاف وتبطل بها الصلاة بخلاف ما لو اخترع دعوة بالعربية فانه يجوز عندنا بلا خلاف

Artinya : “Dan tidak harus membuat doa yang bukan terdapat dalam Quran dan sunnah dan membacanya dengan selain bahasa arab tanpa khilaf dan batal solat dengan sebab membacanya. Tetapi jika dibuatnya doa dalam bahasa arab maka hukumnya adalah harus disisi kami tanpa khilaf.” (Kitab Al-Majmu’)

Kesimpulan

Harus membaca sebarang doa di dalam solat samada doa yang terdapat di dalam Quran dan hadith atau doa-doa yang lain.

Tidak boleh membaca doa yang bukan bahasa arab didalam solat dan jika dibacanya maka ia membatalkan solat.

wallahua’lam

*Boleh tambah doa dalam bahasa melayu tetapi dalam hati ketika sujud.


Cerita Terbaru Animasi Kanak-Kanak Mengandungi Unsur LGBT! Cerita Apa tu? – Ibu Bapa Tolong Pantau Anak-Anak

Setiap hari minggu anak-anak sering meluangkan masa dengan menonton televisyen. Ada yang bermain game, ada yang tengok movie, ada yang bermain dan sebagainya.

Bagi ibu bapa dan penjaga, anda seharusnya memantau sebarang kandungan bahan tontonan anak jagaan anda sebelum terlambat!

Melalui satu perkongsian daripada pemilik akaun Karina Vailes di Facebook menjelaskan satu filem animasi baharu berjudul Jurassic World: Camp Cretaceous.

Jelasnya, ketika bersama dua anak lelaki, dia terkejut dengan pengisian filem animasi tersebut memaparkan babak yang tidak seharusnya ada terutamanya bahan tontonan anak.

“Saya terkejut apabila salah satu watak wanita animasi itu, Yaz mula mengakui perasaannya terhadap seorang gadis lain, Sammy.

“Kenapa saluran televisyen terbabit tidak menukar filem animasi itu kepada bahagian kandungan matang. Saya kecewa dengan semua rancangan moden yang mendorong idea homoseksual kepada kanak-kanak,” jelasnya.

Tambahnya lagi, fikiran anak-anak masih terbentuk dan tidak memerlukan rancangan seperti itu untuk memberitahu keadaan dunia ketika ini.

Katanya, menonton rancangan di saluran tersebut adalah untuk dihiburkan bukan untuk diserang dengan idea atau agenda politik yang tidak sepatutnya.

“Rupa-rupanya filem animasi itu berkisar tentang hubungan cinta lesbian dan saya dimaklumkan bahawa mereka menjadi ‘agak fizikal’ dalam salah satu episod.

“Saya kini telah menyekat rancangan itu daripada profil kanak-kanak. Tetapi, saya masih ada benda yang ingin dipersoalkan, siapa yang mengaut keuntungan daripada ini? Dan berapa banyak?” soalnya.

Zaman teknologi sekarang sangat lah membimbangkan sebab konten yang diperbuat daripada dunia barat sering memasukkan instrument LGBT, keganasan dan tabiat yang buruk walaupun dalam kartun. Anak-anak kita tak tahu untuk memilih isi kandungan kartun kerana padanya semua kartun hanyalah sama saja. Namun kita sebagai orang tua dan ibu bapa penjaga haruslah bijak dalam memilih konten untuk menjadi tontonan kanak-kanak.

Sumber : Kosmo!


Janji Nak Raikan Hari Jadi Syaikhul Bersama, Puteri Sarah Kesal Syamsul Tak Muncul

Peperangan kembali meletus antara pasangan yang kini hangat diperkatakan di media sosial, Puteri Sarah dan Syamsul Yusof.

Baru-baru ini, Puteri Sarah berkongsi satu hantaran yang meruntun jiwa mengenai anaknya, Syaikhul Islam yang sepatutnya menyambut hari ulang tahunnya bersama kedua ibu bapanya.

“Janji nak celebrate birthday syaikhul sama2. Mana? Janji tinggal janji,” tulisnya di Instagram Story.

Bukan itu sahaja, Puteri Sarah turut meluahkan perasaan kecewanya terhadap punca Syamsul bertindak sedemikian terhadap anaknya itu.

“Hanya sebab i xnak tarik kes towards family kaza? Seriously, you’re too much,” tambahnya lagi.

Sebelum ini, terdapat pelbagai kenyataan yang dikeluarkan oleh kedua pihak di media sosial setelah gagal mencapai kata putus untuk bercerai secara baik.

Syamsul Yusof yang sepatutnya melafazkan cerai terhadap Puteri Sarah pada 18 April 2023 walaubagaimanapun gagal berbuat demikian selepas dikatakan berlaku banyak perubahan dalam perjanjian asal.

Sumber: Instagram Puteri Sarah


“Masuk Rumah Orang Jangan Sampai Buka Peti Ais.” Antara 13 ‘Common Sense’ Anak Makin Hilang

Hari ini sikap kanak-kanak sekarang jauh beza dengan dahulu. Benar ia  berlaku akibat dunia semakin moden.

Bahkan bagi ibu ayah yang sibuk bekerja, ada segelintir anak dibiarkan bebas bermain dengan gajet tanpa kawalan yang pastinya ada kesan positif dan juga negatif pada diri anak itu.

Yang paling membimbangkan adalah kesan negatif! Sebagaimana perkongsian daripada Pendidik Ilmu Keibubapaan, Dr Taufiq Razif berkongsi pandangan apabila anak zaman sekarang semakin kurang mempunyai ‘commen sense’ sehingga sukar untuk bersikap santun dan membantu ibu ayah tanpa di suruh.

Dr Taufiq berkongsi 13 perkara yang sering diabaikan oleh anak yang tidak boleh dibiarkan berlaku dalam sebuah keluarga.

Moga ia menjadi panduan untuk kita mendidik anak-anak supaya lebih bersikap lebih common sense ni iaitu bertindak berbuat baik atau positif terhadap orang sekitar.

Jom ikuti 13 common sense yang semakin menghilang dikalangan anak-anak.

“Common sense yang makin hilang dari anak zaman sekarang”- Dr Taufiq Razif

13 COMMON SENSE KENA ADA PADA ANAK

1. Keluar dan layan tetamu
2. Pandang mata bila bercakap
3. Perkenalkan diri bila pertama kali berkenalan
4. Bergurau tengok pada keadaan dan tempat
5. Cakap berlapik dengan orang lebih tua
6. Masuk rumah org jgn sampai buka peti ais
7. Beratur bila dalam barisan
8. Cakap terima kasih bila dapat sesuatu
9. Kemas meja selepas habis makan
10. Hormat orang walau di media sosial
11. Tak main hp semasa khutbah Jumaat
12. Tak main hp masa orang lain bercakap
13. Bantu mak ayah buang sampah, cuci baju dan dan apa sahaja pekerjaan di rumah

Kesian mereka. Dah sampai masa untuk baiki kembali common sense anak anak zaman sekarang.

Anak anak yang dah hilang common sense ni akan susah untuk berjaya dalam hubungan dan kehidupannya suatu hari nanti


Begini Cara Peluk Anak, Baru Anak Dengar Cakap Ibu Ayah

Mungkin cara kita peluk anak selama ni tidak betul. Keadaan ini mungkin menyebabkan anak makin keras dan melawan!

Anak yang tak rasa dicintai dan disayangi memang akan lebih keras dan suka melawan. Padahal kadang kadang kita sayang je anak anak kita tapi rupa-rupanya mereka TAK DAPAT RASA.

Kita sayang je tapi mungkin mesej tu tak sampai kat anak kita!

Mungkin salah kita sebab kita tak belajar cara terbaik untuk MEREKA RASA apa yang kita rasa.

Cara peluk yang betul :

1. Baiki dulu emosi kita. Jangan pergi peluk anak masa kita tengah stress melampau. Ambil deep breathing dulu dan ambil nafas daripada perut untuk tenangkan emosi.

2. Melutut dulu, biar mata kita dan anak kita tu selaras atau satu level. Masa ni kalau kita ada buat salah kat anak pun, kita boleh je mintak maaf. Tak jatuh pun derajat mak ayah kalau mintak maaf kat anak.

3. Jangan peluk anak dengan paksaan. Kalau anak jenis susah nak bagi peluk atau rimas kena peluk, pandai pandai la cari cara untuk pujuk mereka. Alih fokus dan perhatian mereka pada benda di luar sana. Tunjuk pada anak kita tu kereta tengah melintas ke, burung berterbangan ke atau si ayah tengah berdengkur ke ?

4. Dah berjaya peluk anak tu, samakan bahagian dada kita dengan dada anak kita. Rapatkan dada kita sampai bertemu dengan dada anak kita.

5. Ingat tau, jantung kita yang kat dada tu ada electromagnetic fields yang kuat yang boleh dikesan sejauh beberapa kaki daripada badan kita!

6. InsyaAllah dengan cara pelukan yang betul, anak kita akan lebih tenang dan dia akan boleh rasa yang dia disayangi.

7. Senakal nakal anak pun kalau dipeluk mereka akan kalah kerana keinginan untuk dipeluk itu adalah FITRAH TERINDAH mereka!

Sumber: FB Taufiq Razif


Tular Anak Murid ‘Merengek’ Di Tadika, Cikgu Ini Beri Pandangan. “Awal Je Nangis, Lepas Tu Beria Nak Ke Sekolah”-Netizen

Pertama kali masuk ke sekolah, bukan sahaja anak-anak, malah golongan ibu juga tidak senang duduk memikirkan apa yang anak mereka buat di sekolah? menangis ke tidak? dapat berkawan atau tidak? Semua itu berlegar di fikiran seorang ibu.

Lebih-lebih lagi yang pertama kali berjauhan dengan anak, jadi agak terkesan untuk kedua-duanya.

Menjadi bertambah kerisauan apabila tiba-tiba cikgu menghantar pesanan bahawa keadaan anak mereka di sekolah tidak memuaskan seperti yang tular baru-baru ini.

Berdasarkan pesanan tersebut, cikgu itu menyifatkan anak muridnya belum bersedia untuk bersekolah, malah melaporkan anaknya merengek mahu balik. Malah, guru tersebut sempat mempertikai tindakan ibunya yang tidak melatih anak sebelum menghantar ke sekolah.

Perkara ini mendapat perhatian oleh orang ramai, termasuklah pemilik video di Tiktok ini yang memberi pandangan tentang isu ini.

Menurut pemilik akaun @kaklizleg yang juga merupakan seorang guru tadika, dia mengakui anak murid merupakan tugas utama seorang guru termasuklah menenangkan pelajar yang ‘merengek’. Lagi-lagi mereka sebelum ini berkurung di rumah selama 3 tahun akibat Covid-19. Sudah pastinya anak-anak perlu sokongan untuk menaikkan semangat mereka.

Dalam pada itu, dia juga mengakui bukan semua cikgu tidak bertanggungjawab, namun isu yang berlaku ini seakan-akan mencipta sebuah pandangan negatif ibu bapa kepada para pendidik. Bagaimanapun, wanita itu turut mengakui anak-anak yang menangis dalam tempoh seminggu di sekolah adalah normal selain menasihati ibu bapa agar membuang perasaan negatif terhadap tenaga pengajar.

Meninjau di ruangan komen, rata-rata bersetuju dengan pandangan dari Kak Liz, malah ada juga yang sempat berkongsi cerita tentang anak-anak mereka pada minggu pertama persekolahan.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Petua Masak Kari Utara Sedap Macam Mak-Mak, Pastikan Aturan Langkah Ini Dipatuhi

Hendak memasak kari bukan senang. Jika salah caranya, santan dan minyaknya boleh jadi ‘karam’. Malah kuahnya jadi tidak elok teksturnya.

Jom ikut cara yang dikongsikannya.

Entri ni bukan nak bagi korang resipi. Tapi untuk turunkan sikit petua camner nak masak kari yang sedap. Eh sedap ke aku masak?

Kak Jee baru tahu cara masak kari yang sebenar kira-kira 13 tahun lalu. Masa tu Kak Jee tinggal di Cheras Perdana. Setiap pagi sebelum pergi kerja, Kak Jee dan Uncle Pali akan singgah satu gerai untuk makan tosei berhampiran apartmen kami.

Kerana mulut Kak Jee yang macam murai cabut ekor peramah, asyik senyum kat customer yang makan situ, satu hari berkenalan lah dengan sepasang suami isteri yang dah pencen. Usia dalam lingkungan lewat 60-an masa tu. Kedua-duanya berasal dari Pulau Pinang. Pindah ke KL ikut anak.

Kak Jee beritahu dia, orang Pulau Pinang mesti pandai masak kari. Nasib Kak Jee baik sebab Uncle tu rupa-rupanya pandai masak. Dia kata kalau nak masak kari, rempahnya mesti cukup garing atau cukup masak. Tapi jangan biarkan hangus.

Dulu-dulu kalau masak kari, Kak Jee mesti bancuh rempahnya dengan air baru Kak Jee masukkan ke dalam periuk setelah tumis bawang bersama halia dan bahan-bahan lain.

“Salah tu, lepas tumis bawang bersama bahan-bahan lain, masukkan rempah kering dan goreng pantas selama 1 atau dua minit. Kemudian masukkan air. Tak boleh banyak sampai banjir. Tapi cukup untuk jadikan rempah itu cair sedikit. Lepas tu perlahankan api hingga rempah terbit minyak.

” Lepas terbit minyak barulah masukkan daun kari ataupun kentang. Kemudian masukkan ayam atau daging. Biar ayam atau daging kecut baru tambah lagi air. Apabila dah masuk air dan santan kalau guna (ada bubuh susu segar), perlahan api dan biarkan lauk kari itu reneh. Kemudian apabila kentang dah empuk, masukkan asam jawa atau asam keping, garam secukup rasa.”

Sejak itu, Kak Jee ikut sebijik-sebijik arahan Uncle tu. Malah masa Kak Jee meniaga Roti Jala dulu, kari ayam kami sangat disukai pelanggan. Mereka kata kari Kak Jee tak ada bau rempah mentah.

Masa tumis tu amat penting. Kena sabar dan jaga api betul-betul. Biar rempah digoreng sempurna kalau mahukan rasa kari yang sedap. Kalau rempah hangus, kari jadi pahit.”

Tak percaya korang cubalah. Begitu perkongsiannya.

5 Tips Ekstra

Berikut merupakan lima langkah yang anda boleh ikuti untuk pastikan kari bertambah enak. Kena tahu lima cara ni.

Kuantiti Minyak
Hendak menumis kari yang anda kena tahu minyaknya kenalah banyak, bukan setakat dua sudu besar sahaja. Tambahkanlah sedikit lagi supaya timbul minyaknya ketika anda masukkan santan. Minyak yang banyak bukan saja nampak cantik tapi rasanya pun lebih sedap.

Hirisan Bawang
Setengah orang suka kisar atau tumbuk bawang semasa menumis kari. Boleh sahaja kesemua jenis ini namun kalau anda hendak tahu, rasanya berbeza-beza. Yang perlu anda tahu, hirisan bawang merah, bawang putih atau halia perlu ada supaya menaikkan rasanya ketika menumis. Cukup hanya dihiris dan biarkannya layu.

Halba Campur
Sesetengah orang mungkin tidak menggunakan halba campur atau ada juga yang menggunakan serbuk halba dalam tumisan kari ikan. Halba campur adalah bahan terpenting dalam masakan kari ikan. Campuran halba yang terdiri daripada jintan putih, jintan manis, halba dan juga biji sawi ini meninggalkan rasa dan aroma yang cukup hebat untuk kari ikan. Kena ada!

Pecah Minyak
Ini langkah paling penting ketika menumis. Pastikan rempah ‘pecah minyaknya’ atau sesetengah orang panggil naik minyak. Pastikan minyak timbul dipermukaannya dan barulah dimasukkan ikan serta santan. Ketika menumis rempah, pastikan dibiarkan lama dengan penggunaan api perlahan sehingga minyak naik.

Asam Jawa & Santan
Pastikan santan digaulkan dengan asam jawa hingga sebati terlebih dahulu sebelum dimasukkan ke dalam periuk. Apabila sebati adunannya barulah dituang ke dalam tumisan rempah yang sudah naik minyaknya. Mungkin ini agak janggal namun enak rasanya.

Kacau Sentiasa
Sebaik santan dimasukkan, kari haruslah sentiasa dikacau atau sesekali dikacau sehingga kuahnya mendidih. Ini bagi memastikan santan tidak pecah minyaknya dan struktur kuah juga lebih elok.

Sedikit Masam
Rasa kuah kari ikan utara sememangnya masam berbanding jenis kari lain. Gaulkan asam jawa secukupnya ke dalam santan dan perasakan. Rasa garam juga harus seimbang. Paling penting, biarkan sedikit masam barulah rasanya lebih ‘umphh’.

Tambahan Sayuran
Akhir sekali masukkanlah tambahan sayuran. Tidak terlalu penting namun tambahan sayuran seperti kacang bendi dan tomato menaikkan lagi rasa berbeza kepada rasa kuah kari.